open-index/open-wikipedia-markdown huggingface dataset:
ഈമാൻ ബിൻത് അബ്ദുള്ള

ജോർദാൻ രാജകുടുംബാംഗവും ജോർദാനിലെ കിങ് അബ്ദുള്ള രണ്ടാമന്റെയും റാണിയ രാജ്ഞിയുടെയും രണ്ടാമത്തെ സന്തതിയും മൂത്ത മകളുമാണ് **ഈമാൻ ബിൻത് അബ്ദുള്ള** രാജകുമാരി - ( **Princess Iman bint Abdullah** (; born 27 September 1996)

## ആദ്യകാല ജീവിതം
1996 സെപ്തംബർ 27ന് ജോർദാനിലെ അബ്ദുള്ള രണ്ടാമൻ രാജാവിന്റെയും റാണിയ രാജ്ഞിയുടെയും മകളായി ജനിച്ചു. ജോർദാനിലെ രാജകുടുംബമായ ഹാഷ്മി കുടുംബത്തിൽ അംഗം. പ്രവാചകൻ മുഹമ്മദിന്റെ കുടുംബ പരമ്പരയിലെ 42ആം തലമുറ. ജോർദാൻ രാജാവായിരുന്ന ഹുസൈൻ രാജാവിന്റെയും അദ്ദേഹത്തിന്റെ രണ്ടാം ഭാര്യ മുന രാജ്ഞിയുടെ പേരമകൾ. യുവരാജാവ് (ക്രൗൺ പ്രിൻസ് ) ഹുസൈന്റെ സഹോദരിയായ ഈമാന്, മറ്റു രണ്ടു ഇളയ കൂടപിറപ്പുകൾ കൂടിയുണ്ട്. രാജകുമാരി സൽമയും രാജകുമാരൻ ഹാഷിമും. ഈമാന്റേയും സഹോദരി സൽമയുടെയും ജന്മദിം ഒരു ദിവസത്തെ വ്യത്യാസമാണ്.

## വിദ്യാഭ്യാസം
ജോർദാനിലെ ഇന്റർനാഷണൽ അക്കാദമി അമ്മാനിൽ നിന്ന് ബിരുദം നേടി. അക്കാദമിയിലെ അവരുടെ ക്ലാസിലെ ഏറ്റവും ഉയർന്ന കായിക താരമെന്ന അവാർഡ് നേടി.. അമേരിക്കയിലെ വാഷിങ്ടൺ ഡിസിയിലുള്ള ജോർജ്ജ് ടൗൺ സർവ്വകലാശാലയിൽ പഠനം നടത്തുന്നു. അവരുടെ സഹോദരൻ ഹുസൈൻ രാജകുമാരനും ഇതേ സർവ്വകലാശാലയിലെ വിദ്യാർത്ഥിയാണ്.
## അവലംബം

വർഗ്ഗം:ജോർദാൻ
എന്നെഡി പീഠഭൂമി

**എന്നെഡി പീഠഭൂമി**, ഛാഡിനു വടക്കുകിഴക്കായി എന്നെഡി മേഖലയിൽ സഹാറാ മരുഭൂമിയുടെ മദ്ധ്യത്തിലായി സ്ഥിതി ചെയ്യുന്നഒരു മണൽക്കൽ ഭിത്തിയാണ്. എല്ലാ വശങ്ങളും മണൽക്കാടുകളാൽ ചുറ്റപ്പെട്ട ഇത് എന്നെഡിയുടെ ആഴമുള്ള താഴ്വരകളിലേയ്ക്കു വ്യാപിച്ചുകിടക്കുന്നു. ഏകദേശം 60,000 ചതുരശ്ര കിലോമീറ്റർ (23,000 ചതുരശ്ര മൈൽ) പ്രാദേശക വിസ്തീർണ്ണമുള്ള എന്നെഡി പീഠഭൂമിയിലെ ഏറ്റവും ഉയരമുള്ള ഭാഗം സമുദ്രനിരപ്പിൽ നിന്ന് 1,450 മീറ്റർ (4,760 അടി) ഉയരത്തിലാണ്. സാർത്ഥവാഹകസംഘങ്ങൾ മാത്രമാണ് ഇതിനു കുറുകേ കടന്നു പോകാറുളളതെന്നതിനാൽ ഇത് ബഹുവിധ സ്വാധീനങ്ങൾക്കു വിധേയമായ പ്രദേശമാണ്. ഗോപുരങ്ങൾ, തൂണുകൾ, പാലങ്ങൾ, കമാനങ്ങൾ തുടങ്ങിയ രീതിയിലുള്ള എടുപ്പുകളാണ് ഇവിടുത്തെ സാധാരണയായി കാണപ്പെടുന്ന ഭൂപ്രകൃതി. ഇത് വിനോദസഞ്ചാരികളെ അത്യധികം ആകർഷിക്കുന്ന പ്രദേശമാണ്.

ഈ പീഠഭൂമിയിൽ ജീവജാലങ്ങളുടെ സമൃദ്ധമായ ഒരു ശേഖരവുമുണ്ട്. ഇതി‍ൽ സമൃദ്ധമായി മഴ ലഭിച്ചിരുന്ന ഒരു കാലത്ത് (Neolithic Subpluvial) സഹാറ മരുഭൂമിയിലാകെ കാണപ്പെട്ടിരുന്ന മരുഭൂ മുതലകളും ഉൾപ്പെടുന്നു.ഈ മുതലവർഗ്ഗങ്ങളുടെ ശ്രദ്ധേയത അവരുടെ ഒറ്റപ്പെട്ട നിലനിൽപ്പിനാൽ രൂപാന്തരം പ്രാപിച്ച ഹ്രസ്വകായത്വമാണ്. ഇത് അവയെ അസാധാരണമാക്കുന്നു. ഇവയിൽ ശേഷിച്ച മുതലകൾ മൌറിറ്റാനിയ, അൾജീരിയ എന്നിവിടങ്ങളിൽ കാണപ്പെടുന്നു) പ്രദേശത്തെ നദിയിലെ മലയിടുക്കുകളിലുൾപ്പെടുന്ന ഏതാനും ചില കുളങ്ങളിൽ മാത്രമായി വംശനാശഭീഷണി നേരിടുന്ന ഇവ അതിജീവനം ചെയ്യുന്നു, ഉദാഹരണമായി "ഗ്വെൽറ്റ ഡി ആർച്ചീ". പടിഞ്ഞാറൻ ആഫ്രിക്കൻ ഉപജാതികളിൽപ്പെട്ട സഹാറയിലെ അവസാന സിംഹങ്ങൾ അവ കുറ്റിയറ്റുപോകുന്നതുവരെ ഇവിടെ നിലനിന്നിരുന്നു; അവസാനത്തെ സിംഹത്തെ 1940 കളിലാണ് കണ്ടെത്തിയത്. അതിജീവനശേഷിയുള്ള ഏതാനും സിമിറ്റാർ ഓറിക്സുകൾ മരുഭൂമിയുടെ വന്യതയിലെവിടെയെങ്കിലും ജീവിക്കുന്നുണ്ടാകാം. അതുപോലെതന്നെ എന്നെഡി പീഠഭൂമിയിലെ വിദൂര പ്രദേശങ്ങളിൽ അന്യനിന്നുപോകാൻ സാദ്ധ്യതയുള്ള സുഡാൻ ചീറ്റകളെ കണ്ടെത്തിയിട്ടുണ്ട്.

## അവലംബം

## പുറത്തേക്കുള്ള കണ്ണികൾ

*Natural Arches of the Ennedi 

വർഗ്ഗം:സഹാറ
ലോങ് വാക്ക് റ്റു ഫ്രീഡം

സൗത്ത് ആഫ്രിക്കൻ പ്രസിഡന്റായിരുന്ന നെൽസൺ മണ്ടേലയുടെ ആത്മകഥയാണ് ***ലോങ് വാക്ക് റ്റു ഫ്രീഡം*** (ഇംഗ്ലീഷ്: ***Long Walk to Freedom***). 1994-ൽ  ലിറ്റിൽ ബ്രവ്ൺ & കൊ. യാണ് ഈ പുസ്തകം ആദ്യമായി പ്രസിദ്ധീകരിച്ചത്  തന്റെ ആദ്യകാല ജീവിതം, വിദ്യാഭ്യാസകാലം,  27 വർഷത്തെ ജയിൽ വാസം എന്നിവയെകുറിച്ചെലാം മണ്ടേല ഈ പുസ്തകത്തിലൂടെ വിവരിക്കുന്നു. ദക്ഷിണാഫ്രിക്കയിലെ വർണവിവേചന സർക്കാറിന്റെ കാലത്താണ്, മണ്ടേലയെ ഒരു തീവ്രവാദിയെന്ന് ആരോപിച്ച്, കുപ്രസിദ്ധമായ റൂബൻ ജയിലിൽ അടച്ചത്. പിൽകാലത്ത് അദ്ദേഹം ദക്ഷിണ ആഫ്രിക്കയുടെ പ്രസിഡന്റ് പദവിയിലെത്തുകയും, അന്താരാഷ്ട്രത്തലത്തിൽ തന്നെ തന്റെ ഭരണപാടവത്തിന് പ്രശസ്തനാവുകയും ചെയ്തു. ഈ പുസ്തകത്തിലെ അവസാന അധ്യായങ്ങളിൽ തന്റെ രാഷ്ട്രീയ വളർച്ചയെകുറിച്ച് മണ്ടേല വിവരിക്കുന്നു. കൂടാതെ ദക്ഷിണാഫ്രിക്കയിൽ ഇന്നും തുടർന്നുപോകുന്ന വർണവിവേചനങ്ങളെക്കുറിച്ചും ഇതിൽ പരാമർശിക്കുന്നുണ്ട്. തന്റെ ആറ് മക്കൾക്കും, 21 കൊച്ചുമക്കൾക്കും, സഹപ്രവർത്തകർക്കും, ആഫ്രിക്കയിലെ മിത്രങ്ങൾക്കുമായി  മണ്ടേല ഈ പുസ്തകം സമർപ്പിച്ചിരിക്കുന്നു.  

## അവലംബം


വർഗ്ഗം:നെൽ‌സൺ മണ്ടേല
വർഗ്ഗം:ആത്മകഥകൾ
പ്രിൻസസ് ടൈറ

**പ്രിൻസസ് ടൈറ,**  2007 ൽ പുറത്തിറങ്ങിയതും ഫ്രാങ്ക് രാജാ അരാസേ സംവിധാനം ചെയ്തതുമായ ഒരു ഘാനായൻ ഡ്രാമാ സിനിമയാണ്. ഇതിൽ അഭിനയിച്ചവർ ജാക്കി അയ്ഗെമാങ്, വാൻ വിക്കർ, യവോന്നെ നെൽസൺ എന്നിവരായിരുന്നു. ഈ ചലച്ചിത്രം 2008 ലെ ആഫ്രിക്കൻ മൂവി അക്കാദമിയുടെ 12 നോമിനേഷനുകൾക്കും 2 അവാർഡുകൾക്കും അർഹമായിരുന്നു. അതോടൊപ്പം ഏറ്റവും മികച്ച വസ്ത്രാലങ്കാരം മേക്കപ്പ് എന്നിവയ്ക്കുമുള്ള അവാർഡ് നേടിയിരുന്നു.

## അവലംബം

വർഗ്ഗം:ഇംഗ്ലീഷ് ഭാഷ ചലച്ചിത്രങ്ങൾ
വർഗ്ഗം:നൈജീരിയൻ സിനിമകൾ
കച്ചുമ്പറി

**കച്ചുമ്പെറി** ആഫ്രിക്കൻ ഗ്രേറ്റ് ലേക് മേഖലയിലെ ഭക്ഷണവിഭവങ്ങളിൽ ഏറ്റവും ജനപ്രീതിയുള്ള ഒരു വിഭവമാകുന്നു. പുതുമയുള്ള തക്കാളി, ഉള്ളി എന്നിവ കലർത്തിയ സാലഡ് വിഭവമാണിത്. കനം കുറച്ച് അരിഞ്ഞ തക്കാളി, ഉള്ളി അല്ലെങ്കിൽ സവാള, കുരുമുളക് (ഉപ്പ് രുചി വർദ്ധനവിനായി) എന്നിവ ചേർന്ന ഒരു വേവിക്കാത്തതരം സാലഡ് വിഭവമാണ് ഇത്. കച്ചുമ്പറിയിലെ വ്യത്യസ്ത ഇനങ്ങൾ കെനിയ, ടാൻസാനിയ, റുവാണ്ട, ഉഗാണ്ട, ബുറുണ്ടി,  മലാവി-കോംഗോ എന്നീ തെക്കൻ ആഫ്രിക്കൻ രാജ്യങ്ങൾ എന്നിവിടങ്ങളിലും ഉപയോഗിക്കുന്നു. ഇതേ വിഭവം, ലാറ്റിനമേരിക്കൻ രാജ്യങ്ങളിൽ പിക്കോ ഡി ഗാല്ലോ, അല്ലെങ്കിൽ സൽസ ഫ്രെസ്കോ എന്നീ വ്യത്യസ്ത പേരുകളിൽ ലഭ്യാമാണ്. ഇന്ത്യയിലെ പ്രാചീന സംസ്കൃത ഭാഷയിലെ കൊഷുമ്പ്രി, അഥവാ കച്ചുമ്പർ എന്നീ പേരുകളിൽ നിന്നാണ് സ്വാഹി പദമായ കച്ചുമ്പറിയുടെ ഉത്ഭവം.

## അവലംബം
വർഗ്ഗം:ആഫ്രിക്കൻ ഭക്ഷണവിഭവങ്ങൾ
വർഗ്ഗം:പാചകക്രമം
ദക്ഷിണാഫ്രിക്കയിലെ പ്രവിശ്യകൾ

ഭരണസൗകര്യാർത്ഥം ദക്ഷിണാഫ്രിക്കയെ **9 പ്രവിശ്യകളായി** വിഭജിച്ചിരിക്കുന്നു. (; ; ; ; ; ; ; ; ; ). 1994ലെ പൊതു തിരഞ്ഞെടുപ്പ് ദിനത്തിലെ സായാഹ്നത്തിൽ, ബന്ദുസ്റ്റാൻ എന്നറിയപ്പെട്ടിരുന്ന ഭരണപ്രദേശങ്ങൾ, പുനഃക്രമീകരിക്കുകയും, നിലവിലുള്ള നാല് പ്രവിശ്യകൾ വിഭജിച്ച് 9 പ്രവിശ്യകളായി പുനഃസംഘടിപ്പിക്കുകയും ചെയ്തു. പിന്നീടുവന്ന ഭരണഘടനാ ഭേദഗതികൾ പ്രകാരം ഈ പ്രവിശ്യകളുടെ അതിർത്തികളിൽ ചില പുനഃക്രമീകരണങ്ങൾ വന്നിട്ടുണ്ട്.
പ്രമാണം:Map of the provinces of South Africa 1910-1976 with English labels.svg|1910-ൽ യൂണിയൻ രൂപികരണസമയത്ത് ദക്ഷിണാഫ്രിക്കയിൽ നിലനിന്നിരുന്ന പ്രവിശ്യകൾ
പ്രമാണം:Bantustans in South Africa.svg|വർണവിവേചനത്തിന്റെ അവസാനത്തോടടുത്തപ്പോൾ ആഫ്രിക്കയിൽ നിലവിലുണ്ടായിരുന്ന പ്രവിശ്യകളും, ബന്ദുസ്റ്റാനുകളും
പ്രമാണം:Map of South Africa with English labels.svg|ഇന്ന് ദക്ഷിണാഫ്രിക്കയിലുള്ള 9 പ്രവിശ്യകൾ

## പ്രവിശ്യകൾ

**Footnotes:**
: † These statistics do not include the Prince Edward Islands (, with no permanent residents), which are South African territories in the sub-Antarctic Indian Ocean but part of the Western Cape for legal and electoral purposes.
: ‡ Pietermaritzburg and Ulundi were joint capitals of KwaZulu-Natal from 1994 to 2004.

## അവലംബം
ആംഫിതിയേറ്റർ ഓഫ് എൽ ജെം

**ആംഫിതിയേറ്റർ ഓഫ് എൽ ജെം**, ടുണീഷ്യയിലെ എൽ ജെമിൽ സ്ഥിതിചെയ്യുന്ന ഒരു അണ്‌ഡാകാരമുള്ള ഒരു ആംഫിതിയേറ്ററാണ്. 1979 മുതൽ ഇത് യുനെസ്കോ ലോക പൈതൃക സ്ഥലമായി കണക്കാക്കപ്പെടുന്നു.

## ചിത്രശാല

File:Anfiteatro, El Jem, Túnez, 2016-09-04, DD 55-66 HDR PAN.jpg|The interior of the amphitheatre
File:Amphitheatre of El Jem-107885.jpg|night illumination


## അവലംബം
ജൈവഭൗതികശാസ്ത്രം

ജൈവ സംവിധാനങ്ങളെയും പ്രതിഭാസങ്ങളെയും പഠിക്കുന്നതിനായി ഭൗതികശാസ്ത്രത്തിലെ സമീപനങ്ങളും രീതികളും പ്രയോഗിക്കുന്ന ഒരു അന്തർവൈജ്ഞാനിക ശാസ്ത്രം ആണ് **ജൈവഭൗതികശാസ്ത്രം** (ഇംഗ്ലീഷ് : ബയോഫിസിക്സ് അല്ലെങ്കിൽ ബയോളജിക്കൽ ഫിസിക്സ്). തന്മാത്രാതലം മുതൽ ജീവിഗണങ്ങൾ വരെ ജീവശാസ്ത്രപരമായ എല്ലാ ജൈവഘടനകളും ഇതിൽ ഉൾപ്പെട്ടിരിക്കുന്നു. ജൈവഭൗതികശാസ്ത്രത്തിലെ ഗവേഷണം ജൈവരസതന്ത്രം, ഫിസിക്കൽ കെമിസ്ട്രി, നാനോടെക്നോളജി, ബയോ-എൻജിനീയറിങ്, കമ്പ്യൂട്ടേഷണൽ ബയോളജി, ബയോമെക്കാനിക്സ്, സിസ്റ്റംസ് ബയോളജി എന്നീ ശാഖകളിലായി വ്യാപിച്ചിരിക്കുന്നു.

1892 ഇൽ കാൾ പിയ്ഴ്സണാണ് ബയോഫിസിക്സ് എന്ന പദം ആദ്യമായി അവതരിപ്പിച്ചത്

### അവലോകനം
ജൈവരസതന്ത്രത്തിലെയും തന്മാത്രാ ജീവശാസ്ത്രത്തിലെയും  ഭൗതികശാസ്ത്രപരമായ പ്രശ്നങ്ങൾ നിർദ്ധാരണം ചെയ്യുന്നതിലാണ് തന്മാത്രാ ജൈവഭൗതികശാസ്ത്രം പ്രധാനമായും ശ്രദ്ധകേന്ദ്രീകരിക്കുന്നത്. ഡി.എൻ.എ , ആർ.എൻ.എ , മാംസ്യതന്മാത്രകൾ തുടങ്ങിയ ജൈവതന്മാത്രകൾക്കിടയിൽ അന്യോന്യം ഉണ്ടാകുന്നതും അവയ്ക്കുള്ളിൽത്തന്നെ സംഭവിക്കുന്നതുമായ പരസ്പരപ്രവർത്തനങ്ങളെ മനസ്സിലാക്കുക എന്നതാണ് ഈ മേഖലയിലെ ശാസ്ത്രജ്ഞരുടെ ഗവേഷണോദ്യമം. ഇതിനായി വിവധതരത്തിലുള്ള സങ്കേതങ്ങൾ ഉപയോഗിച്ചുപോരുന്നു.

കലകൾ, കോശങ്ങൾ, അവയവവ്യവസ്ഥ, ജീവിഗണങ്ങൾ, ആവാസവ്യവസ്ഥകൾ എന്നിവയെപ്പറ്റിയും ഗണിതത്തിലെയും സ്ഥിതിഗണിതത്തിലെയും പരീക്ഷണരീതികൾ കൂടി ഉപയോഗിച്ച് പഠനങ്ങൾ നടക്കുന്നു.

ജൈവഭൗതികശാസ്ത്രത്തിന്റെ  മറ്റൊരു ശാഖയാണ് മെഡിക്കൽ ഫിസിക്സ്. വൈദ്യശാസ്ത്ര സംബന്ധിയായ പ്രയുക്തഭൗതികശാസ്ത്രമാണ് ഇത്. റേഡിയോളജി, മൈക്രോസ്കോപ്പി, നാനോ മരുന്നുകൾ എന്നിവയുമായി ബന്ധപ്പെട്ടിരിക്കുന്നു. ജൈവഘടകങ്ങളുടെ കേടുപാടുകൾ തീർക്കാനായി ഉപയോഗിക്കപ്പെടുന്ന ഭാവിയിലെ ജൈവയന്ത്രങ്ങളെപ്പറ്റി (നാനോയന്ത്രങ്ങൾ) റിച്ചാർഡ് ഫെയ്ൻമാൻ *There's Plenty of Room at the Bottom* (1959) എന്ന ലേഖനത്തിൽ പരാമർശിച്ചിരിക്കുന്നു 

### അവലംബങ്ങൾ
വർഗ്ഗം:ബയോ-ഇൻഫർമാറ്റിക്സ്‌
വർഗ്ഗം:കമ്പ്യൂട്ടേഷണൽ ബയോളജി
വർഗ്ഗം:ജൈവഭൗതികശാസ്ത്രം
അക്സം

എത്യോപ്യയിലെ ടിഗ്രേ മേഖലയിലെ 66,900 നിവാസികളുള്ള(2015 ലെ കണക്കനുസരിച്ച്) ഒരു പട്ടണമാണ് **അക്സം**. 

ഏകദേശം 400 BCE മുതൽ പത്താം നൂറ്റാണ്ട് വരെ ഈ പ്രദേശം മുഴുവൻ ഭരിച്ചിരുന്ന നാവിക-വ്യാപാര ശക്തിയായ അക്‌സുമൈറ്റ് സാമ്രാജ്യത്തിന്റെ   ചരിത്രപരമായ തലസ്ഥാനമാണിത്. 1980-ൽ യുനെസ്‌കോ ആക്‌സത്തിന്റെ പുരാവസ്തു സൈറ്റുകളെ അവയുടെ ചരിത്രപരമായ മൂല്യം കണക്കിലെടുത്ത് ലോക പൈതൃക പട്ടികയിൽ ചേർത്തു.

അദ്വാ പർവതനിരകളുടെ അടിത്തട്ടിനടുത്ത് ടൈഗ്രേ മേഖലയിലെ സെൻട്രൽ സോണിലാണ് ആക്‌സം സ്ഥിതി ചെയ്യുന്നത്. ഇതിന് 2,131 മീറ്റർ (6,991 അടി) ഉയരമുണ്ട്. കൂടാതെ ടിഗ്രേ മേഖലയിലെ വെവ്വേറെ ഭരണത്തിലുള്ള വോറെഡയായ ലൈലേ മെയ്ച്യൂവാൽ ചുറ്റപ്പെട്ടിരിക്കുന്നു.
## ചരിത്രം

## Notes

## അവലംബം

## കൂടുതൽ വായനയ്ക്ക്
* Francis Anfray. *Les anciens ethiopiens.* Paris: Armand Colin, 1991.
* Yuri M. Kobishchanov. *Axum* (Joseph W. Michels, editor; Lorraine T. Kapitanoff, translator). University Park, Pennsylvania: University of Pennsylvania, 1979. 
* David W. Phillipson. *Ancient Ethiopia. Aksum: Its antecedents and successors.* London: The British Brisith Museum, 1998.
* David W. Phillipson. *Archaeology at Aksum, Ethiopia, 1993–7.* London: British Institute in Eastern Africa, 2000. 
* Stuart Munro-Hay. *Aksum: An African Civilization of Late Antiquity*. Edinburgh: University Press. 1991.  online edition
* Stuart Munro-Hay. *Excavations at Aksum: An account of research at the ancient Ethiopian capital directed in 1972-74 by the late Dr Nevill Chittick* London: British Institute in Eastern Africa, 1989 
* Sergew Hable Sellassie. *Ancient and Medieval Ethiopian History to 1270*  Addis Ababa:  United Printers, 1972.
* *African Zion, the Sacred Art of Ethiopia*. New Haven:  Yale University Press, 1993.
* J. Theodore Bent. *The Sacred City of the Ethiopians: Being a Record of Travel and Research in Abyssinia in 1893*. London: Longmans, Green and Co, 1894. online edition

## External links

*Ethiopian Treasures — Queen of Sheba, Aksumite Kingdom — Aksum
*Kingdom of Aksum  article from "About Archaeology"
*UNESCO – World Heritage Sites — Aksum
* The Metropolitan Museum of Art — "Foundations of Aksumite Civilization and Its Christian Legacy (1st–7th century)"
*On Axum 
*More on Axum
*Axum from Catholic Encyclopedia
*  Final obelisk section in Ethiopia, BBC, 25 April 2005
* Axum Heritage Site on Aluka digital library
*Aksum World Heritage Site in panographies – 360 degree interactive imaging

വർഗ്ഗം:വിശുദ്ധനഗരങ്ങൾ
ദക്ഷിണാഫ്രിക്കയിലെ ഭരണതല വിഭാഗങ്ങൾ

ദക്ഷിണാഫ്രിക്കയിലെ 9 പ്രവിശ്യകളാണ് ഉള്ളത്. ഈ പ്രവിശ്യകളെ ഭരണസൗകര്യാർത്ഥം മെട്രോപൊളിറ്റൻ മുനിസിപാലിറ്റികൾ എന്നും ജില്ലാ മുനിസിപാലിറ്റികൾ എന്നും വിഭജിച്ചിരിക്കുന്നു. ഇതിലെ ജില്ലാ മുനിസിപ്പാലിറ്റികളെ പ്രാദേശിക മുനിസിപാലിറ്റികളായി വിഭജിച്ചിരിക്കുന്നു. ഈ പ്രാദേശികമുനിസിപാലിറ്റികളെയും മെട്രോപൊളിറ്റൻ മുനിസിപാലിറ്റികളെയും വാർഡുകളാണ് വിഭജിച്ചിരിക്കുന്നത്.

## പ്രവിശ്യകൾ
ലഘുചിത്രം|ദക്ഷിണാഫ്രിക്കയിലെ 9 പ്രവിശ്യകൾ

1994-മുതൽ, ദക്ഷിണാഫ്രിക്കയിൽ ഒമ്പത് പ്രവിശ്യകളാണുള്ളാത്: ഈസ്റ്റേൺ കേപ്, ഫ്രീ സ്റ്റേറ്റ്, ഗൗതെങ്, കവാശുളു-നറ്റാൽ, ലിമ്പോമ്പൊ, മ്പുമാലങ്ക, നോർത്ത് വെസ്റ്റ്, നോർത്തേൺ കേപ്, വെസ്റ്റേൺ കേപ് എന്നിവയാണ് ആ 9 പ്രവിശ്യകൾ. സൗത്താഫ്രിക്കയുടെ ഭരണഘടനയിൽ ഈ പ്രവിശ്യകളുടെ അതിർത്തികൾ നിർവചിച്ചിട്ടുണ്ട്. എങ്കിലും രണ്ടു തവണ ഈ അതിർത്തികളിൽ ഭരണഘടനാ ഭേദഗതി പ്രകാരം ചില പുനഃക്രമീകരണങ്ങൾ നടന്നിട്ടുണ്ട്. .

## മെട്രോപൊളിറ്റൻ മുനിസിപ്പാലിറ്റികൾ
ലഘുചിത്രം|ദക്ഷിണാഫ്രിക്കയിലെ 8 മെട്രോപൊളിറ്റൻ മുനിസിപ്പാലിറ്റികൾ

ദക്ഷിണാഫ്രിക്കയിലെ ഏറ്റവും വലിയ 8 നഗരങ്ങളുടെ ഭരണം നിർവഹിക്കുന്നതിനാണ് മെട്രോപൊളിറ്റൻ മുനിസിപ്പാലിറ്റികൾ രൂപികരിച്ചിരിക്കുന്നത്.  ഗ്രാമീണമേഖലയിലെ പ്രാദേശിക മുനിസിപാലിറ്റികളുടേതിന് സമാനമായ ഒരു ഭരണസംവിധാനമാണ് മെട്രോ.മുനിസിപ്പാലിറ്റിക്കൾ. കൗൺസിലുകൾക്കാണ് മെട്രോ.മുനിസിപ്പാലിറ്റിയുടെ ഭരണചുമതല. ഇതിൽ ഉൾപ്പെടുന്ന പകുതി കൗൺസിലർമാരെ വാർഡുകളിൽനിന്ന് ജനങ്ങൾ നേരിട്ട് തിരഞ്ഞെടുക്കുന്നു. ബാക്കി പകുതി ആളുകളെ പാർട്ടി-ലിസ്റ്റ് പ്രാതിനിധ്യ അനുപാതത്തെ അടിസ്ഥാനത്തിലാണ് തിരഞ്ഞെടുക്കുന്നത്.

ദക്ഷിണാഫ്രിക്കയിലെ 8 മെട്രോ.മുനിസിപ്പാലിറ്റികൾ ഇവയാണ്: ബഫാലോ നഗരം (ഈസ്റ്റ് ലണ്ടൺ), കേപ് ടൗൺ നഗരം (കേപ് ടൗൺ), Ekurhuleni (East Rand), eThekwini (ഡർബൺ), ജൊഹനാസ്ബർഗ് നഗരസഭ് (ജൊഹനാസ്ബർഗ്), Mangaung (ബ്ലൂംഫൗണ്ടെയിൻ), നെൽസൺ മണ്ടേല ബേ (പോർട്ട് എലിസബത്ത്), ഷ്വെൻ നഗരം (പ്രിട്ടോറിയ).

## ജില്ലാ മുനിസിപ്പാലിറ്റികൾ
ലഘുചിത്രം|ജില്ലാ മുനിസിപ്പാലിറ്റികളുടേയും മെട്രോപൊളിറ്റൻ മുനിസിപ്പാലിറ്റികളുടേയും അതിർത്തികൾ

മെട്രോമുനിസിപ്പാലിറ്റികളല്ലാത്ത ദക്ഷിണാഫ്രിക്കൻ പ്രദേശങ്ങൾ ജില്ലാ മുനിസിപ്പാലിറ്റികളായി വിഭജിച്ചിരിക്കുന്നു.  44 ജില്ലാ മുനിസിപ്പാലിറ്റികളാണ് ദക്ഷിണാഫ്രിക്കയിലുള്ളത്. പ്രവിശ്യകളിലെ താരതമ്യേന വലിപ്പമേറിയ ഭൂവിഭാഗമാണ് ജില്ലാ മുനിസിപാലിറ്റികൾ. ആയതിനാൽ അവയെ വീണ്ടും ചെറിയ ഭൂവിഭാഗങ്ങളായ പ്രാദേശിക മുനിസിപ്പാലിറ്റികളായി വിഭജിച്ചിട്ടുണ്ട്(താഴെ കാണുക). 

## പ്രാദേശിക മുനിസിപാലിറ്റികൾ
ലഘുചിത്രം|പ്രാദേശികമുനിസിപ്പാലിറ്റികളുടെ അതിർത്തികൾ

ജില്ലാ മുനിസിപ്പാലിറ്റികളെ താരതമ്യേന ചെറുതായ പ്രാദേശിക മുനിസിപ്പാലിറ്റികളായി വിഭജിച്ചിരിക്കുന്നു. ദക്ഷിണാഫ്രിക്കയിൽ ആകെ 205  പ്രാദേശിക മുനിസിപ്പാലിറ്റികളാണ് ഉള്ളത്.

## വാർഡുകൾ
ലഘുചിത്രം|ദക്ഷിണാഫ്രിക്കയിലെ വാർഡുകൾ

പ്രാദേശിക, മെട്രോപൊളിറ്റൻ മുനിസിപ്പാലിറ്റികളെ വാർഡുകളായാണ് വിഭജിച്ചിരിക്കുന്നത്. ഈ ഓരോ വാർഡുകളിൽനിന്നും മുനിസിപ്പൽ കൌൺസിലേക്ക് ഒരോ കൗൺസിലറെ തിരഞ്ഞെടുക്കുന്നു.  ദക്ഷിണാഫ്രിക്കയിൽ 4,392 വാർഡുകളാണുള്ളത്.

## അവലംബം
താഴേക്കാട്ടു മന

കേരളത്തിലെ വ്യഖ്യാതമായ നംപൂതിരി ബ്രാഹ്മണ കുടുംബം.വടക്കൻ കേരളത്തിലെ എററവും വലിയ ജന്മികുടുംബം.പതിനെട്ടര ക്ഷേത്രങ്ങളും രണ്ട് സത്രങ്ങളും കഥകളിയോഗവും കുതിരപന്തിയും ഉണ്ടായിരുന്ന ഉഗ്രപ്രതാപികള്.പരശു രാമനാല് സ്ഥാപിക്കപ്പെട്ട 32  നംപൂതിരിഗ്രാമങ്ങളില് ഏററവും വടക്കേയററത്തെ ഗ്രാമമായ പയ്യന്നൂര് ഗ്രാമത്തിലെ 16 ഇല്ലങ്ങളില് പ്രൌഢി കൊണ്ടും സമ്പന്നത കൊണ്ടും മുന്നില് നില്കുന്ന കുടുംബം.ആദ്യത്തെ ഗ്രാമക്കാര് അഥവാ പരശുരാമനാല് ആദ്യം കൊണ്ടുവരപ്പെട്ട ബ്രാഹ്മണര് എന്ന് അര്ത്ഥം വരുന്ന തരത്തില് തിരുമുന്പ് എന്ന സ്ഥാനപ്പേര് ഉപയൊഗിക്കുന്ന ഒരേയൊരു ഗ്രാമക്കാരാണ് പയ്യന്നൂര് ഗ്രാമം നംപൂതിരിമാര്.ഈ 16 കുടുംബങ്ങള് ഒഴികെയുളളവരൊന്നും ഈ ഭാഗത്ത് നംപൂതിരിമാരല്ല, തുളു എംപ്രാംതിരിമാരാണ്.പില്കാലത്ത് അവര് സ്വയം നംപൂതിരി നാമം ചേര്ത്ത് സ്വയം മാററുകയായിരുന്നു.തളിപറമ്പിന് വടക്ക് നംപൂതിരി ഇല്ലങ്ങള് താഴക്കാട്ട് മന ഉള്പ്പടെ ഉളള ഈ പതിനാറ് മനകള് മാത്രമാണ് യഥാർഥത്തില്.ഇവരുടെ ഗ്രാമക്ഷേത്രമാണ് പയ്യന്നൂർ സുബ്രഹ്മണ്യസ്വാമി ക്ഷേത്രം.പരശുരാമഭക്തിയാല് ഇന്നും പരശുരാമശാസനങ്ങള് അതേ പടി അനുവർത്തിച്ചു വരുന്നു ഇവിടെ.
സൗത്ത് ആഫ്രിക്കൻ കമ്മ്യൂണിസ്റ്റ് പാർട്ടി

ദക്ഷിണാഫ്രിക്കയിലെ ഒരു കമ്മ്യൂണിസ്റ്റ് പാർട്ടിയാണ് **സൗത്ത് ആഫ്രിക്കൻ കമ്മ്യൂണിസ്റ്റ് പാർട്ടി** (എസ്എസിപി) (English: **South African Communist Party** (**SACP**).
1921ൽ രൂപീകരിക്കപ്പെട്ട ഈ സംഘടനയെ വർണ്ണ വിവേചനം അവസാനിപ്പിക്കുന്നതിനുള്ള സമരത്തിൽ പങ്കുചേർന്നതിന് 1950ൽ ഭരണകൂടം നിരോധിച്ചു.
ആഫ്രിക്കൻ നാഷണൽ കോൺഗ്രസ്,കോൺഗ്രസ് ഓഫ് സൗത്ത് ആഫ്രിക്കൻ ട്രേഡ് യൂനിയൻസ് എന്നിവ ചേർന്നുള്ള ത്രൈപാർട്ടി സഖ്യത്തിൽ അംഗമാണ് **സൗത്ത് ആഫ്രിക്കൻ കമ്മ്യൂണിസ്റ്റ് പാർട്ടി**
## അവലംബം

വർഗ്ഗം:ദക്ഷിണാഫ്രിക്കയിലെ രാഷ്ട്രീയകക്ഷികൾ
ആയിശ ബിൻത് ഹുസൈൻ

ജോർദാൻ രാജകുടുംബാംഗവും ജോർദാൻ രാജവായ കിങ് അബ്ദുള്ള രണ്ടാമന്റെ സഹോദരിയുമാണ് **ആയിശ ബിൻത് ഹുസൈൻ രാജകുമാരി** (English: **Princess Aisha bint Hussein**, Arabic: **عائشة بنت الحسين** (born 23 April 1968). സൈൻ ബിൻത് ഹുസൈൻ രാജകുമാരിയുടെ ഇരട്ട സഹോദരിയാണ് ആയിശ. ജോർദാൻ രാജാവായിരുന്ന കിങ് ഹുസൈന് മുന അൽ ഹുസൈൻ രാജ്ഞിയിലുള്ള മകളാണ് **ആയിശ ബിൻത് ഹുസൈൻ**.

## വിദ്യാഭ്യാസം
1968 ഏപ്രിൽ 23ന് ജോർദാനിലെ അമ്മാനിൽ ജനിച്ചു. എട്ടാം വയസ്സുവരെ ജോർദാനിലെ അമേരിക്കൻ കമ്മ്യൂണിറ്റി സ്‌കൂളിൽ പഠിച്ചു. സഹോദരി സൈൻ ബിൻത് ഹുസൈനും ആയിശയും ഒരേ ക്ലാസിലാണ് പഠിച്ചിരുന്നത്. പിന്നീട്, പത്തു വർഷത്തെ തുടർ വിദ്യാഭ്യാസത്തിനായി അമേരിക്കയിലേക്ക് പോയി. അമേരിക്കയിലെ മേരിലാൻഡിലെ ബെതെസ്ഡയിലുള്ള ഗേൾസ് സ്‌കൂളായ ഹോൽടൺ ആംസ് സ്‌കൂളിൽ എട്ടാം ഗ്രേഡിൽ ചേർന്നു പഠനം തുടർന്നു.
1986ൽ അമേരിക്കയിലെ വെല്ലെസ്ലി, മസ്സാചുസെറ്റസിലുള്ള ഡന ഹാൾ സ്‌കൂളിൽ നിന്ന് ബിരുദം നേടി. തുടർന്ന്, ബ്രിട്ടനിലെ റോയൽ മിലിട്ടറി അക്കാദമി സാൻഡ്ട്രസ്റ്റിൽ ചേർന്നു, 1987ൽ 	ഓഫീസർ പരിശീലന കോഴ്‌സ് പൂർത്തിയാക്കി . പെമ്പ്രോക്ക് കോളേജ്, ഒക്‌സ്‌ഫോർഡിൽ നിന്ന് മോഡേൺ മിഡ്‌ലീസ്റ്റ് ചരിത്രം, രാഷ്ട്രീയത്തിൽ ബിരുദം നേടി. 2010 ജൂണിൽ അമേരിക്കയിലെ വാഷിങ്ടൺ ഡിസിയിലെ നാഷണൽ ഡിഫൻസ് യൂനിവേഴ്‌സിറ്റി കീഴിലുള്ള കോളേജ് ഓഫ് ഇന്റർനാഷണൽ സെക്യൂരിറ്റി അഫേഴ്‌സിൽ (സി ഐ എസ് എ) തന്ത്രപരമായ സുരക്ഷാ പഠനത്തിൽ മാസ്റ്റർ ബിരുദം നേടി.

## ഔദ്യോഗിക ജീവിതം
1987 ഏപ്രിലിൽ ഇംഗ്ലണ്ടിലെ സാൻഡ്ഹർസ്റ്റിലുള്ള റോയൽ മിലിട്ടറി അക്കാദമിയിൽ നിന്ന്‌ ഓഫീസർ പരിശീലന കോഴ്‌സ് പൂർത്തിയാക്കി.
പശ്ചിമേഷ്യയിൽ നിന്ന് റോയൽ മിലിട്ടറി അക്കാദമിയിൽ നിന്ന് പഠനം പൂർത്തിയാക്കിയ ആദ്യ വനിതയാണ് ആയിശ. അക്കാദമിയിൽ നിന്ന് പഠനം പൂർത്തിയാക്കിയ ശേഷം ആയിശ ജോർദാന്റെ സ്‌പെഷ്യൽ ഫോഴ്‌സിൽ സേവനം അനുഷ്ടിച്ചു. കൂടാതെ, വിവിധ പാരാച്ചൂട്ട് കോഴ്‌സുകൾ പൂർത്തിയാക്കി. ഇവരുടെ പാരച്യൂട്ട് വിങ് അഞ്ച് സൈനിക പാരാച്ചൂട്ട് ചാട്ടങ്ങൾ പൂർത്തിയാക്കിയിട്ടുണ്ട്.

## കുടുംബ ജീവിതം
1990ൽ സെയ്ദ് സഹദുദ്ദീൻ ജുമയുമായുള്ള വിവാഹം നടന്നു. ഈ വിവാഹത്തിൽ രണ്ടു മക്കളുണ്ട്. 1992 മെയ് 27ന് ഔൻ ജുമ എന്ന മകനും 1996 ജൂലൈ എട്ടിന് മുന ജുമ എന്ന മകളും പിറന്നു. മകൻ ഔൻ ജുമ  ഇംഗ്ലണ്ടിലെ സാൻഡ്ഹർസ്റ്റിലുള്ള റോയൽ മിലിട്ടറി അക്കാദമിയിൽ പഠിക്കുകയാണെന്നാണ് കരുതുന്നത്..

പിന്നീട്, ആയിശ-സെയ്ദ് സഹദുദ്ദീൻ ജുമയുമായുള്ള വിവാഹം വേർപിരിഞ്ഞു.
 
2016 ജനുവരി 27ന് ആയിശ രാജകുമാരി അഷ്‌റഫ് ബനയോറ്റി (പഴയ പേര്: എഡ്വാർഡ് ബനയോറ്റി, ഇസ്ലാം മതം സ്വീകരിച്ചതിനെ തുടർന്ന് അഷ്‌റഫ് ബനയോറ്റി എന്ന് പേരു മാറ്റുകയായിരുന്നു). എന്നയാളെ വിവാഹം ചെയ്തു. 2016ൽ തന്നെ ഇവർ വിവാഹ മോചിതരായി.. ,

## അവലംബം

വർഗ്ഗം:ജോർദാൻ
വർഗ്ഗം:അറബ് ലോകം
സൈൻ ബിൻത് ഹുസൈൻ

ജോർദാൻ രാജകുടുംബാംഗവും ജോർദാൻ രാജവായ കിങ് അബ്ദുള്ള രണ്ടാമന്റെ സഹോദരിയുമാണ് **സൈൻ ബിൻത് ഹുസൈൻ രാജകുമാരി** - (English:**Zein bint Hussein** Arabic: **زين بنت الحسين** ). ആയിശ ബിൻത് ഹുസൈൻ രാജകുമാരിയുടെ ഇരട്ട സഹോദരിയാണ് **സൈൻ ബിൻത് ഹുസൈൻ**. ഇരുവരും ജനിച്ചത് **1968 ഏപ്രിൽ 23**നാണ്.
## ജീവചരിത്രം
1968 ഏപ്രിൽ 23ന്  ജോർദാനിലെ അമ്മാനിൽ ഹുസൈൻ രാജാവിന്റെ മകളായി സഹോദരി ആയിശയ്‌ക്കൊപ്പം ഇരട്ട കുട്ടികളായി ജനിച്ചു. മുന അൽ ഹുസൈൻ രാജ്ഞിയാണ് മാതാവ്.
അമേരിക്കയിലെ കണെക്റ്റിക്കട്ടിലെ മിഡിൽബറിയിലുള്ള വെസ്‌റ്റോവർ പ്രിപ്പറേറ്ററി സ്‌കൂളിൽ പഠിച്ചു. ഇവിടത്തെ പഠന കാലത്ത് വോളിബോൾ ടീം നായികയായിരുന്നു. 1986ൽ ബിരുദം നേടി. 1986 ജൂൺ ആറിന് സ്‌കൂളിൽ നടന്ന ബിരുദദാന ചടങ്ങിൽ അവരുടെ പിതാവായ ജോർദാൻ രാജാവ് സംബന്ധിച്ചിരുന്നു. .
### വിവാഹം
1989 ഓഗസ്റ്റ് മൂന്നിന് സൈൻ വിവാഹിതയായി.മജ്ദി ഫരീദ് അൽ സ്വാലിഹാണ് ഭർത്താവ്.. ഇവർക്ക രണ്ടു മക്കളുണ്ട്. 1990 നവംബർ ഒമ്പതിന് ജനിച്ച ജാഫർ അൽ സാലിഹ് എന്ന മകനും ജുമാന അൽ സാലിഹ് എന്ന മകളും.. തഹാനി അൽ ശഹ് വ എന്ന ഒരു ദത്ത്പുത്രിയുമുണ്ട് ഇവർക്ക്..
## പ്രവർത്തന മേഖല
1990 മുതൽ മനുഷ്യത്വപരമായ പ്രവർത്തനങ്ങളിൽ സജീവമാണ്സൈൻ ബിൻത് ഹുസൈൻ. ഗൾഫ് യുദ്ധകാലത്ത് സംഘർഷ വിരുദ്ധ സംഘമായ ഗൾഫ് സമാധാന സംഘത്തിന് സാമ്പത്തികമായ പിന്തുണ അവർ വാഗ്ദാനം ചെയ്തിരുന്നു.]].. 1997ൽ 
1997ൽ, അക്കാലത്ത് രാജ്യത്തുള്ള വിദേശികളായ പ്രമുഖർ ഉപയോഗിച്ചിരുന്ന ജോർദാനിലെ ഹാഷ്മി കൊട്ടാരം അമ്മാനിലെ അനാഥകളെ താമസിപ്പിക്കാൻ വേണ്ടി മാറ്റികൊണ്ട് ഹുസൈൻ രാജാവ് ഉത്തരവിട്ടിരുന്നു..
ഇതിന്റെ പ്രവർത്തനത്തിനായി അതിന്റെ ചുമതലക്കാരിയായി സൈൻ രാജകുമാരിയെ രാജാവ് നിയോഗിച്ചിരുന്നു. ഒമ്പതു മാസങ്ങൾക്ക് ശേഷം ദാറുൽ ബിർറ് എന്ന പേരിൽ ഇത് പ്രവർത്തനം ആരംഭിച്ചു...
2013ൽ, ടെലിഹെൽത്ത് പദ്ധതിക്കായി അമേരിക്കയിലെ ഫ്‌ളോറിഡയിലുള്ള മിയാമി ചിൽഡ്രൻസ് ആശുപത്രി സന്ദർശിച്ചു..
മുന്തിയ ഇനം അറേബ്യൻ കുതിരകളെ പോറ്റി വളർത്തുന്ന റോയൽ ജാഫർ എന്ന കേന്ദ്രത്തിന്റെ ഉടമകളാണ് സൈനും ഭർത്താവും.

## അവലംബം

## Notes

വർഗ്ഗം:ജോർദാൻ
വർഗ്ഗം:അറബ് ലോകം
ഡാനാ പോയിൻറ്

**ഡാനാ പോയിൻറ്**, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെ ഓറഞ്ച് കൌണ്ടിയിൽ സ്ഥിതിചെയ്യുന്ന ഒരു നഗരമാണ്. 2010 ലെ യു.എസ്. സെൻസസ് പ്രകാരമുള്ള ഈ നഗരത്തിലെ ജനസംഖ്യ 33,351 ആയിരുന്നു. ഓറഞ്ച് കൗണ്ടി തീരത്തിനടുത്തുള്ള ഏതാനും തുറമുഖങ്ങളിൽ ഒന്നായ ഇവിടേയ്കക്ക് സ്റ്റേറ്റ് റൂട്ട് 1 വഴി സുഗമമായി പ്രവേശിക്കുവാൻ സാധിക്കുന്നു. സർഫിംഗിനു ഏറ്റവും അനുയോജ്യമായ ഒരു പ്രധാന സ്ഥലമാണ് ഡാനാ പോയിൻറ്.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
ലെൻകോയിസ് മരാൻഹെൻസെസ് ദേശീയോദ്യാനം

**ലെൻകോയിസ് മരാൻഹെൻസെസ് ദേശീയോദ്യാനം** വടക്കുപടിഞ്ഞാറൻ ബ്രസീലിലെ മറാൻഹാവോ സംസ്ഥാനത്ത്, ബിയാ ഡി സാവോ ജോസ് ഉൾക്കടലിനു കിഴക്കായി അക്ഷാംശരേഖാംശങ്ങൾ 02º19’—02º45’ S, 42º44’—43º29’ W എന്നിവയ്ക്കിടയിലായി സ്ഥിതിചെയ്യുന്ന ഒരു ദേശീയോദ്യാനമാണ്. ഇത് താഴ്ന്നതും, പരന്നതും, ഇടയ്ക്കിടെ വെള്ളപ്പൊക്കമുണ്ടാകുന്നതും വലിയ മണൽക്കുന്നുകളുള്ളതുമായ പ്രദേശമാണ്. ഏകദേശം 1,500 ചതുരശ്ര കിലോമീറ്റ്‍ (580 ചതുരശ്ര മൈൽ) വിസ്തൃതിയുള്ള ഈ പ്രദേശത്ത് സമൃദ്ധമായ മഴ ലഭിക്കുന്നുണ്ടെങ്കലും യാതൊരു സസ്യജാലങ്ങളെയും വളരുന്നില്ല. 1981 ജൂൺ 2 ന് ഈ പ്രദേശം ഒരു ദേശീയോദ്യാനമായി മാറി.

## ചിത്രശാല

പ്രമാണം:Lencois Maranhenses 3.jpg|മൺകൂനകളിൽ നിന്ന് കാണുന്ന ഉദ്യാനത്തിൻറെ ഭൂപ്രകൃതി
പ്രമാണം:Azul da cor da lagoa.JPG|കുളം
പ്രമാണം:Lagoa Azul de Barreirinhas.jpg|ശുദ്ധജല തടാകം
പ്രമാണം:Dunas e lagoas dos Lençois Maranhenses..jpg|മണൽക്കൂനകളും തടാകങ്ങളും
പ്രമാണം:Pôr do Sol nos Lençóis.JPG|അസ്തമയം
പ്രമാണം:Lençóis Maranhenses - VI.jpg|കുളം
പ്രമാണം:Lagoa dos Peixes - Lençois Maranhenses.jpg|*Lagoa dos Peixes* (മത്സ്യക്കുളം)
പ്രമാണം:Continuo a caminho de Caburé nos Lençois Maranhenses.jpg|മീൻ പിടുത്തം.
പ്രമാണം:Brasil - Maranhão - Barreirinhas - Povoado Mandacaru - Farol Preguiças.JPG|Preguiças Lighthouse
പ്രമാണം:Farol da Preguiça (Mandacaru).jpg|വിളക്കുമാടത്തിൽ നിന്ന് നോക്കിയാൽ കാണാവുന്ന പാർക്കിന്റെ പ്രാന്തപ്രദേശത്തുള്ള മന്ദക്കാരു ഗ്രാമം.
പ്രമാണം:Imensidão nos Lençóis.jpg|മണൽക്കൂനകൾ
പ്രമാണം:Lagoa Verde - Lençois Maranhenses.jpg|*Lago Verde* (പച്ചനിറമുള്ള കുളം)
പ്രമാണം:Lençóis Maranhenses VII.jpg|പാർക്കിന്റെ പനോരമ ചിത്രം
പ്രമാണം:Lençóis de Areia.JPG|*Lagoa Bonita*


## അവലംബം

വർഗ്ഗം:ബ്രസീലിലെ ദേശീയോദ്യാനങ്ങൾ
ഫ്രഡറിക്‌ ഡിക്ലർക്ക്

ദക്ഷിണാഫ്രിക്കയുടെ ഏഴാമത്തെ പ്രസിഡണ്ടായിരുന്നു **ഫ്രഡറിക്‌ ഡിക്ലർക്ക് (F. W. de Klerk)** (ജനനം:18 മാർച്ച് 1936 - മരണം:11 നവംബർ 2021). *ഒരാൾ, ഒരു വോട്ട്* എന്ന മുദ്രാവാക്യത്തിലൂടെ ദക്ഷിണാഫ്രിക്കയിലെ വംശവിവേചനം എന്നെന്നേക്കുമായി അവസാനിപ്പിച്ച രാഷ്ട്രത്തലവൻ എന്ന ബഹുമതി ഫ്രഡറിക് ഡിക്ലർക്കിനു അവകാശപ്പെട്ടതാണ്. 1993 -ലെ നോബൽ സമാധാനസമ്മാനത്തിനു നെൽസൺ മണ്ടേലയ്ക്കൊപ്പം അർഹനായി
.  
## ജീവിതരേഖ
1936 മാർച്ച് 18ന് ജോഹന്നിസ്ബർഗിൽ ജനിച്ചു. മുഴുവൻ പേർ **ഫ്രെഡ്രിക് വിലേം ഡി ക്ലെർക്ക്**. ദക്ഷിണാഫ്രിക്കയിലെ മുൻനിരനേതാവും, മന്ത്രിയുമായിരുന്ന സെനറ്റർ യാൻ ഡി ക്ലെർക്കിന്റെ മകനാണ്. സഹോദരൻ വിലേം ഡി ക്ലെർക്ക് {വിംപി}, അറിയപ്പെടുന്ന ന്യൂസ്‌പേപ്പർ ഉടമയും ഡെമോക്രാറ്റിക് പാർട്ടി സ്ഥാപകരിൽ ഒരാളുമായിരുന്നു.

1958ൽ, പോച്ചെസ്ട്രും യൂണിവേഴ്‌സിറ്റിയിൽനിന്നും നിയമബിരുദമെടുത്ത ഫ്രഡറിക് ഡിക്ലർക്ക്, ട്രാൻസ്വാളിലെ വെരിനിജിംഗിൽ അഭിഭാഷകനായി പ്രവർത്തിച്ചു. മരികേ വിലെംസിയെ വിവാഹം കഴിച്ചു. രണ്ടു പുത്രന്മാരും ഒരു പുത്രിയുമുണ്ട്. പോച്ചെസ്ട്രും യൂണിവേഴ്‌സിറ്റിയിൽ പ്രൊഫസറായി ക്ഷണം ലഭിച്ചെങ്കിലും, വെരിനിജിംഗിലെ നാഷണൽ പാർട്ടി അംഗമായി പാർലമെന്റിലേക്കു തെരഞ്ഞെടുക്കപ്പെട്ടിരുന്നതിനാൽ അദ്ദേഹം ക്ഷണം നിരസിച്ചു. 

1978ൽ, പ്രധാനമന്ത്രി വൊർസ്റ്ററിന്റെ നേതൃത്വത്തിലെ മന്ത്രിസഭയിൽ പോസ്റ്റ് ആൻഡ് ടെലികമ്യൂണിക്കേഷൻസ് / സാമൂഹ്യക്ഷേമ മന്ത്രിയായി നിയമിതനായ ഫ്രഡറിക് ഡിക്ലർക്ക്, പിന്നീട് പ്രധാനമന്ത്രിയായ ബോത്തായുടെ സഭയിൽ,  പോസ്റ്റ് ആൻഡ് ടെലികമ്യൂണിക്കേഷൻസ്, കായിക-വിനോദം, ഖനനം, ഊർജ്ജ-പരിസ്ഥിതി ആസൂത്രണം, ദേശീയവിദ്യാഭ്യാസവും ആസൂത്രണവും, അഭ്യന്തരം എന്നിങ്ങനെ പല മന്ത്രിസ്ഥാനങ്ങളും വഹിച്ചിരൂന്നു. 1985ൽ അദ്ദേഹം ഹൗസ് ഒഫ് അസംബ്ലിയിലെ മിനിസ്റ്റേഴ്‌സ് കൗൺസിൽ ചെയർമാനായി. 1986 ഡിസംബർ 1നു ഹൗസ് ഒഫ് അസംബ്ലി നേതാവും.

ദേശീയവിദ്യാഭ്യാസമന്ത്രി സ്ഥാനം വഹിക്കവേ ഫ്രഡറിക് വർഗീകൃതയൂണിവേഴ്‌സിറ്റി സമ്പ്രദായത്തെ പിന്തുണച്ചവരിൽ ഒരാളായി. നാഷണൽ പാർട്ടി നേതാവെന്ന നിലയിൽ പരിഷ്‌കാരങ്ങളോടു വിമുഖതയും പുലർത്തിയിരുന്നു. 1989 സെപ്തംബറിൽ ഫ്രഡറിക് ദക്ഷിണാഫ്രിക്കൻ പ്രസിഡന്റായി തെരഞ്ഞെടുക്കപ്പെട്ടു.

രാഷ്ട്രനേതൃത്വം ഏറ്റെടുത്തതിനുശേഷം ആദ്യപ്രസംഗത്തിൽ ഫ്രഡറിക് ഡിക്ലർക്ക്, വംശീയതാരഹിത ദക്ഷിണാഫ്രിക്കയ്ക്ക് വേണ്ടി ആഹ്വാനംചെയ്തു; രാഷ്ട്രത്തിന്റെ ഭാവിക്കുവേണ്ടിയുള്ള മാദ്ധ്യസ്ഥങ്ങൾക്കുവേണ്ടിയും. ആഫ്രിക്കൻ നാഷണൽ കോൺഗ്രസ്സിനു മേലുള്ള നിരോധനം നീക്കിയ ഫ്രഡറിക്, അതിന്റെ നേതാവായ നെൽസൺ മണ്ടേലയെ ജയിൽവിമുക്തനുമാക്കി.

## അവലംബം

വർഗ്ഗം:ദക്ഷിണാഫ്രിക്കൻ പ്രസിഡണ്ടുമാർ
വർഗ്ഗം:സമാധാനത്തിനുള്ള നോബൽ സമ്മാനം ലഭിച്ചവർ
ടിജുക്ക ദേശീയോദ്യാനം

**ടിജുക്ക ദേശീയോദ്യാനം** (പോർച്ചുഗീസ്: *Floresta da Tijuca*) ബ്രസീലിലെ റിയോ ഡി ജനീറോ നഗരത്തിൽ സ്ഥിതിചെയ്യുന്ന ഉഷ്ണമേഖലാ മഴക്കാടുകൾ ഉൾപ്പെട്ട ഒരു ദേശീയോദ്യാനമാണ്. 32 ചതുരശ്ര കിലോമീറ്റർ (12.4 ചതുരശ്ര മൈൽ) വിസ്തീർണ്ണമുള്ള ഇത് ലോകത്തെ ഏറ്റവും വലിയ നഗരവൽകൃത വനമെന്ന സ്ഥാനം ഇത് അവകാശപ്പെടുന്നു. എന്നിരുന്നാലും മറ്റു സ്രോതസ്സുകളിൽനിന്നുള്ള വിവരങ്ങളനുസരിച്ച് 6 മുതൽ 9.5 ദശലക്ഷം വരെ മരങ്ങൾ നട്ടുപിടിപ്പിക്കപ്പെട്ടിരിക്കുന്ന ദക്ഷിണാഫ്രിക്കയിലെ ജൊഹാനസ്ബർഗ് നഗരത്തിലെ വനപ്രദേശത്തിന്  ഈ സ്ഥാനം ചാർത്തപ്പെട്ടിരിക്കുന്നു. റിയോ ഡി ജനീറോയിലെ വനമേഖലപോലെ തന്നെ ഒരു ലോക പൈതൃകസ്ഥലവും 1859 ൽ സ്ഥാപിക്കപ്പെട്ടതുമായ സിംഗപ്പൂർ ബൊട്ടാനിക് ഗാർഡനും നഗരപരിധിയിൽ ഉഷ്ണമേഖലാ മഴക്കാടുകളുള്ള മറ്റൊരു പ്രശസ്ത ഉദ്യാനമാണ്.

## ചിത്രശാല

File:Floresta da Tijuca 01.jpg|Entrance
File:Floresta da Tijuca 04.jpg|Sculpture at the entrance
File:Floresta da Tijuca 06.jpg|Taunay cascade 
File:Floresta da Tijuca 07.jpg|Restaurant
File:Floresta da Tijuca 12.jpg|Job de Alcantara old Bridge
File:Floresta da Tijuca 18.jpg|Mayrink Chapel
File:Floresta da Tijuca 13.jpg|Stream
File:Floresta da Tijuca 24.jpg|*A Floresta* (The Forest) restaurant
File:Floresta da Tijuca 29.jpg|Fairy's Lake
File:Floresta da Tijuca 30.jpg|Tijuca Forest
File:Floresta da Tijuca 32.jpg|Recreation area
File:Floresta da Tijuca 33.jpg|Recreation area
File:Residência do Barão de Escragnolle.jpg|Former residence of the Baron of Escragnolle, now *Os Esquilos* (The Squirrels) restaurant
File:Floresta da Tijuca 42.jpg|The forest seen from the restaurant
File:Floresta da Tijuca 46.jpg|The Wallace Fountain
File:Açude Solidão na Floresta da Tijuca I.jpg|Solidão (Loneliness) weir
File:Floresta da Tijuca 51.jpg|Sculpture
File:Floresta da Tijuca 52.jpg|Excelsior's pathway
File:Floresta da Tijuca 53.jpg|Excelsior
File:Floresta da Tijuca 54.jpg|Tijuca Mirim Peak seen from Excelsior
File:Floresta da Tijuca 55.jpg|Plate trail
File:Floresta da Tijuca 58.jpg|Waterfall of the Souls
File:Floresta da Tijuca 57.jpg|"Way of the Souls"
File:Pedra da Gávea2.jpg|Stone of Gávea
File:Vista Chinesa 01.jpg|*[[Vista Chinesa]]* (Chinese Belvedere)


## അവലംബം

വർഗ്ഗം:ബ്രസീലിലെ ദേശീയോദ്യാനങ്ങൾ
ആപ്രവാസി ഘാട്ട്

**ഇമിഗ്രേഷൻ ഡെപ്പൊ** കൂലിത്തൊഴിലിനൊ കരാറിനൊ ഇന്ത്യൻ തൊഴിലാളികളെ ലഭ്യമാക്കുന്നതിനു വേണ്ടി ഇന്ത്യൻ മഹാസമുദ്രത്തിലെ മൗറീഷ്യസ് ദ്വീപിലെ പോർട്ട് ലൂയീസിൽ നിർമിച്ചിട്ടുള്ള കെട്ടിട സമുച്ചയമാണ്.1849 മുതൽ 1923 വരെ അഞ്ചുലക്ഷത്തോളം ഇന്ത്യൻ കൂലിത്തൊഴിലാളികളെ ബ്രിട്ടീഷ് സാമ്രാജ്യത്തിന്റെ തോട്ടങ്ങളിലേക്ക് ഇതുവഴി കൊണ്ടുപോയിട്ടുണ്ട്.  മൗറീഷ്യസിൽ മാത്രം 68% ആളുകളും ഇന്ത്യൻ പാരമ്പര്യമുള്ളവരാണ്. അതുവഴി മൗറീഷ്യസ് സംസ്ക്കാരത്തിൽ നാഴിക ക്കല്ലാണ് ഇമിഗ്രേഷൻ ഡെപ്പൊ. 
## കുറിപ്പുകൾ

* Khal Torabully and Marina Carter, Coolitude: An Anthology of the Indian Labour Diaspora Anthem Press, London, 2002 
* Khal Torabully, Voices from the Aapravasi Ghat - Indentured imaginaries, November 2, 2013, poetry collection on the coolie route and the fakir's aesthetics, AGTF, Mauritius, http://www.gov.mu/English/News/Pages/Mauritius-Pays-Homage-to-Indentured-Labourers-at-Aapravasi-Ghat-in-Port-Louis.aspx  and http://www.potomitan.info/torabully/voices.php
റ്റുറാനോസെററ്റോപ്സ്

അന്ത്യ ക്രിറ്റേഷ്യസ് കാലത്തു ജീവിച്ചിരുന്ന ഒരു  ദിനോസർ ആണ് **റ്റുറാനോസെററ്റോപ്സ്**. ഉസ്ബെക്കിസ്ഥാനിൽ നിന്നും ആണ് ഫോസിൽ കണ്ടു കിട്ടിയിട്ടുള്ളത്.

## ഫോസിൽ
ഹോളോ ടൈപ്പ്CCMGE No. 251/12457 ആയിട്ടുള്ള സ്പെസിമെൻ ഒരു ഭാഗികമായ മാക്സിലാ ആണ്. തലക്ക് പിൻ ഭാഗത്തായി അസ്ഥിയുടെ ആവരണം ആയ ഫ്രിൽ ഉണ്ടായിരുന്നു. കണ്ണ് പിരികത്തിനു മുകളിലായി കൊമ്പുകളും ഉണ്ടായിരുന്നു.

## ശരീര ഘടന
രണ്ടു മീറ്റർ മീറ്റർ നീളവും 175 കിലോ ഭാരവും ആണ് കണക്കാക്കിയിട്ടുള്ളത് . തത്തകളുടെ പോലെയുള്ള ഒരു ചുണ്ടായിരുന്നു ഇവയ്ക്ക്. മറ്റു സെറാടോപിയ ദിനോസറുകളെ പോലെ സസ്യഭോജി ആയ ഇവ ഇതുപയോഗിച്ച് ഇവ കോൻ, പൈൻ എന്നി സസ്യങ്ങൾ ആയിരിക്കണം ഭക്ഷിച്ചിട്ടുണ്ടാവുക എന്ന് കരുതപ്പെടുന്നു.

## കുടുംബം
സെറാടോപിയ എന്ന കുടുംബത്തിൽ പെട്ട ദിനോസർ ആണ്. നാലു കാലിൽ സഞ്ചരിച്ചിരുന്ന സസ്യഭോജികൾ ആയിരുന്നു ഇവ. 

## അവലംബം

## ഇതും കാണുക
*സെറാടോപിയ

## പുറത്തേക്കുള്ള കണ്ണികൾ

വർഗ്ഗം:സെറാടോപ്‌സിയാ
വർഗ്ഗം:ഏഷ്യൻ ദിനോസറുകൾ
വർഗ്ഗം:ക്രിറ്റേഷ്യസ് കാലത്തെ ദിനോസറുകൾ
ചുവപ്പൻ കുറുനരി

കുന്നുകളിലും മരുഭുമികളിലും വടക്കേഇന്ത്യയുടെ സമതലങ്ങളുടെ ചില ഭാഗങ്ങളിലും സാധാരണ കാണപ്പെടുന്ന കുറുനരിയാണിത്, വലിപ്പത്തിലും നിറത്തിലും ഇവാ മാറ്റിനങ്ങളിൽ നിന്നും വ്യത്യസ്‍തമാണ്. ഇന്ത്യയിൽ കാണുന്ന മൂന്ന് ഉപജാതികൽനിന്നും കുറുക്കനിൽനിന്നും, അറ്റത്തു വെളുപ്പു  നിറമുള്ള വാൽ ചെവിക്കു പിന്നിലെ കറുത്ത പാടുകൾ എന്നിവയിലൂടെ പെട്ടെന്ന് തിരിച്ചറിയാം. പ്രത്യേക ചുവപ്പു നിറമുള്ള ഇവയുടെ ശരീരത്തിന്റെ അടിവശത്തു ശൈത്യകാലത്തു കട്ടിയുള്ള രോമങ്ങൾ ഇട തിങ്ങിനില്കും. ചെവികൾ വലുതും അരികിൽ വെളുത്ത രോമങ്ങളുള്ളവയുമാണ്.  

## വലിപ്പം
ശരീരത്തിന്റെ മൊത്തം നീളം: 46-70 സെ.മീ. തൂക്കം: 2-4 കിലൊ

## ആവസവും കാണപ്പെടുന്നതും
ഹിമാലയത്തിൽ ജമ്മുകശ്മീർ മുതൽ സിക്കിം വേറെ വരെ, രാജസ്ഥാനിലെ വരണ്ടസ്ഥലങ്ങളും മരുപ്രദേശങ്ങളും സ്ഥലങ്ങൾ, ഗുജറാത്തിലെ കച്ച്.

## അവലംബം

വർഗ്ഗം:കുറുക്കന്മാർ
സാധാരണ നീർനായ

നഞ്ഞിരിക്കുമ്പോൾ പരസ്പരം ഒട്ടിപിടിക്കുന്ന മാർദ്ദവം ഇല്ലാത്ത ഇരുണ്ട തവിട്ടു രോമങ്ങൾ നിറങ്ങസാധാരണ നീർനായ്ക്കളെ വേഗത്തിൽ തിരിച്ചറിയാൻ കഴിയും. അടിവശം ഇളം ചാരനിറമായ ഇവയുടെ ചുണ്ടിലും മൂക്കിലും പലപ്പോഴും പുള്ളികൾ കാണാം. ഇവ ഇന്ത്യയിൽ സാധാരണമല്ല.

## വലിപ്പം
ശരീരത്തിന്റെ മൊത്തം നീളം 60-80 സെ മീ. തൂക്കം 7-11 കിലൊ. 

## കാണപ്പെടുന്ന സ്ഥലം
ഇന്ത്യയുടെ കിഴക്കു തെക്കു ഭാഗങ്ങളിലും ഹിമാലയത്തിലുള്ള നദികളിലും അരുവികളും. ഏറ്റവും നന്നായി കാണാവുന്നത് കോർബെറ് നാഷണൽ പാർക്ക്

വർഗ്ഗം:നീർനായകൾ
പാൻ ആഫ്രിക്കനിസ്റ്റ്‌ കോൺഗ്രസ്‌

ദക്ഷിണാഫ്രിക്കയിലെ ഒരു രാഷ്ട്രീയ പാർട്ടിയാണ് **പാൻ ആഫ്രിക്കനിസ്റ്റ് കോൺഗ്രസ്** (പി.എ.സി (ഇംഗ്ലീഷ്:Pan Africanist Congress (PAC))). റോബർട്ട് സൊബുക്വെയുടെ നേതൃത്വത്തിലാണ് ഈ പാർട്ടി സ്ഥാപിച്ചത്. 1959 ഏപ്രിൽ 6ന് ആദ്യ യോഗം ചേർന്ന പാൻ ആഫ്രിക്കനിസ്റ്റ്‌ കോൺഗ്രസ്‌, ആഫ്രിക്കൻ നാഷണൽ കോൺഗ്രസിൽ നിന്നും വേർപിരിഞ്ഞ അംഗങ്ങളാണ് രൂപീകരിച്ചത്. ഈ യോഗത്തിൽ റോബർട്ട് സൊബുക്വെയെ ആദ്യ പ്രസിഡന്റായി തെരഞ്ഞെടുത്തു.  
## തിരഞ്ഞെടുപ്പു ഫലങ്ങൾ

|-
! തിരഞ്ഞെടുപ്പ്
! ആകെ വോട്ടുകൾ
! ശതമാനം
! ലഭിച്ച സീറ്റുകൾ
! +/–
! സർക്കാർ
|-
! 1994
| 243,478
| 1.25%
| 
| –
| 
|-
! 1999
| 113,125
| 0.78%
| 
|  2
| 
|-
! 2004
| 113,512
| 0.73%
| 
|  ±0
| 
|-
! 2009
| 48,530
| 0.27%
| 
|  2
| 
|-
! 2014
| 37,784
| 0.21%
| 
|  ±0
| 
|}

വർഗ്ഗം:ദക്ഷിണാഫ്രിക്ക
സർവത് അൽ ഹസ്സൻ

പാകിസ്താനി-ജോർദാൻ രാജകുടുംബാംഗവും ജോർദാനിലെ ഹസൻ ബിൻ തലാൽ രാജകുമാരന്റെ ഭാര്യയുമാണ്‌
**സർവത് അൽ ഹസ്സൻ** (English: **Sarvath al-Hassan**. 1947 ജൂലൈ 24ന്  ബ്രിട്ടീഷ് ഭരണ കാലത്തെ കൽക്കത്തയിൽ ജനിച്ചു.
 
## കുടുംബം
ഇംഗ്ലണ്ട്, പോർച്ചുഗൽ, ഫ്രാൻസ്. കാനഡ എന്നീ രാജ്യങ്ങളിൽ പാകിസ്താൻ അംബാസഡറായിരുന്ന മുഹമ്മദ് ഇഖ്റമുള്ളയാണ്  സർവത്തിന്റെ പിതാവ്. ഇന്ത്യ-പാകിസ്താൻ വിഭജനകാലത്ത്  വിഭജന കമ്മിറ്റിയിൽ മുഹമ്മദ് അലി ജിന്നയോടൊപ്പമായിരുന്നു അദ്ദേഹം. വിഭജനാന്തരം പാകിസ്താന്റെ പ്രഥമ വിദേശകാര്യ സെക്രട്ടറിയായി. അദ്ദേഹത്തിന്റെ അവസാന കാലത്ത് കോമൺവെൽത്ത് ഇക്കണോമിക് കമ്മിറ്റി അധ്യക്ഷനായിരുന്നു.
കൊൽക്കത്തയിൽ ജനിച്ച ബീഗം ശായിസ്ത സുഹ്‌റവർദി ഇക്രാമുള്ളയാണ് സർവത്ത് രാജകുമാരിയുടെ മാതാവ്. 
പ്രമുഖ എഴുത്തുകാരിയും പാകിസ്താൻ പാർലമെന്റിലെ ആദ്യത്തെ രണ്ടു വനിതാ അംഗങ്ങളിൽ ഒരാളുമായിരുന്നു ഇവർ. പിൽകാലത്ത് മൊറോക്കോയിലെ പാകിസ്താൻ അമ്പാസഡറായിരുന്നു ബീഗം ശായിസ്ത. ബംഗ്ലാദേശി അഭിഭാഷകയായ സൽമ സൊബ്ഹാൻ, ബ്രിട്ടീഷ് കനേഡിയൻ സിനിമാ നിർമ്മാതാവ് നാസ് ഇക്രാമുള്ള എന്നി സർവത്ത് രാജകുമാരിയുടെ കൂടപ്പിറപ്പുകളാണ്.

സ്വതന്ത്ര ഇന്ത്യയുടെ ആറാമത്തെ വൈസ് പ്രസിഡന്റും പതിനൊന്നാമത്തെ ചീഫ് ജസ്റ്റിസുമായിരുന്ന മുഹമ്മദ് ഹിദായത്തുള്ള സർവത്ത് രാജകുമാരിയുടെ പിതാവിന്റെ അമ്മാവൻ ആയിരുന്നു. ബ്രിട്ടീഷ് ഭരണകാലത്തെ ബംഗാളിന്റെ അവസാന പ്രധാനമന്ത്രിയും സ്വതന്ത്ര പാകിസ്താന്റെ അഞ്ചാമത്തെ പ്രധാനമന്ത്രിയുമായിരുന്ന ഹുസൈൻ ശഹീദ് സുഹ്രവർധി സർവത്ത് രാജകുമാരിയുടെ മാതൃ അമ്മാവനാണ്. 

14ആം നൂറ്റാണ്ടിൽ ജീവിച്ചിരുന്ന പേർഷ്യൻ സൂഫി തത്ത്വചിന്തകനായിരുന്ന ഷെയ്ഖ് ശഹാബുദ്ദീൻ സുഹ്‌റവർദി കുടുംബ പരമ്പരയിൽ ഉൾപ്പെട്ടതാണ് സർവ്വത്തിന്റെ മാതൃ കുടുംബം.  
കാംബ്രിഡ്ജ് സർവ്വകലാശാലയിൽ നിന്ന് ബിരുദം നേടി. 1958ൽ ലണ്ടനിൽ വെച്ചാണ് ആദ്യമായി ഹസ്സൻ രാജകുമാരനുമായി കണ്ടുമുട്ടുന്നത്. അന്ന് ഇരുവർക്കും 11 വയസ്സായിരുന്നു.
## വിവാഹം, കുടുംബം
1968 ഓഗസ്റ്റ് 28ന് പാകിസ്താനിലെ കറാച്ചിയിൽ വെച്ച് ജോർദാനിലെ ഹസ്സൻ ബിൻ തലാലുമായുള്ള വിവാഹം നടന്നു. ജോർദാനിലെ പുരാതന വീടുകളിൽ ഒന്നിൽ നാലു മക്കളുമായും കുടുംബ സമേതം ജീവിക്കുന്നു:
### മക്കൾ
#റഹ്മ രാജകുമാരി ( ജനനം - 1969 ഓഗസ്റ്റ് 13 )
#സുമയ്യ രാജകുമാരി ( ജനനം - 1971 മെയ് 14 )
#ബദിയ രാജകുമാരി ( ജനനം - 1974 മാർച്ച് 28 )
#റാഷിദ് രാജകുമാരൻ (ജനനം - 1979 മെയ് 20)

## അവലംബം

വർഗ്ഗം:ജോർദാൻ
വർഗ്ഗം:അറബ് ലോകം
കിംബേർലി

ദക്ഷിണാഫ്രിക്കയിലെ ഏറ്റവും വലുതും ജനസംഖ്യയേറിയതുമായ പ്രവിശ്യയായ വടക്കൻ കേപ്പ് പ്രവിശ്യയുടെ തലസ്ഥാനനഗരമാണ് **കിംബേർലി**. ദക്ഷിണാഫ്രിക്കയിലെ പ്രധാന നദികളായ വാൽ, ഓറഞ്ച് നദികളുടെ സംഗമസ്ഥാനത്തുനിന്നും 110 കിലോമീറ്റർ കിഴക്കുമാറിയാണ് കിംബേർലി പട്ടണം നിലകൊള്ളുന്നത്. വജ്രഖനികളാൽ സമ്പന്നമായ കിംബേർലി ദക്ഷിണാഫ്രിക്കയുടെ ചരിത്രത്തിൽ ഏറെ പ്രാധാന്യമുള്ള നഗരമാണ്. ആഫ്രിക്കയിലെ ആദ്യ സ്റ്റോക്ക് എക്സ്ചേഞ്ച് സ്ഥാപിതമായത് കിംബർലിയിലാണ്. ലോകത്തിൽ രണ്ടാമതായും ദക്ഷിണാർദ്ധഗോളത്തിൽ ആദ്യമായും വൈദ്യുത തെരുവുവിളക്കുകൾ നിലവിൽവന്നത് കിംബർലിയിലാണ്. 2011 സെൻസസ് അനുസരിച്ച് 2,25,160 ആണ് കിംബേർലിയിലെ ജനസംഖ്യ.
## അവലംബം

## പുറത്തേക്കുള്ള കണ്ണികൾ

* The Kimberley City Portal - An on-line directory for tourists, travellers and residents of Kimberley. Detailed listings of business, attractions, activities and events with photos, contact information and geo-locations.
* Kimberley, turbulent city by Brian Roberts (1976, published by David Phillip & Historical Society of Kimberley and the Northern Cape)
* "Diamond Mines of South Africa" by Gardner Williams (General manager De Beers), Chapter 15 (25 page history + images).

വർഗ്ഗം:ദക്ഷിണാഫ്രിക്കൻ നഗരങ്ങൾ
സെറ ഡാസ് കൊൺഫൂസോയെസ് ദേശീയോദ്യാനം

**സെറ ഡാസ് കൊൺഫൂസോയെസ് ദേശീയോദ്യാനം** (പോർച്ചുഗീസ്: *Parque Nacional da Serra das Confusões*)  ബ്രസീലിലെ പിയൂ സംസ്ഥാനത്തു സ്ഥിതിചെയ്യുന്ന ഒരു ദേശീയോദ്യാനമാണ്.

## സ്ഥാനം
സെറ ഡാസ് കൊൺഫൂസോയെസ് ദേശീയോദ്യാനം പിയൂ സംസ്ഥാനത്തെ അൽവൊറാഡ ഡൊ ഗുർഗ്വിയ, ബ്രെജൊ ഡൊ പിയൂ, ബൊം ജീസസ്, കാൻറോ ഡൊ ബുറിറ്റി, കരക്കോൾ, ക്രിസ്റ്റിനോ കാസ്ട്രോ, ഗ്വാറിബാസ്, ജുറേമ, സാന്ത ലുസ് തുടങ്ങിയ മുനിസിപ്പാലിറ്റികളിലാണ് സ്ഥിതിചെയ്യുന്നത്. ഈ ദേശീയോദ്യാനത്തിൻറെ ആകെ വിസ്തീർണ്ണം  ആണ്. 

## ചിത്രശാല

File:Confusões.jpg
File:Serra das Confusões 01.jpg
File:Parque Nacional da Serra das Confusões - 03.jpg
File:Serra das Confusões - Caracol.jpg
File:Construções rochosas , caracol.jpg


## അവലംബം

വർഗ്ഗം:ബ്രസീലിലെ ദേശീയോദ്യാനങ്ങൾ
സുരജ്കുണ്ട് ചൂട് നീരുറവ

ഇന്ത്യൻ സംസ്ഥാനമായ ഝാർഖണ്ഡിലെ ഹസരിബാഗ് ജില്ലയിലെ ബേൽകാപി ഗ്രാമപഞ്ചായത്തിൽ സ്ഥിതി ചെയ്യുന്ന ഒരു പ്രകൃതിദത്ത ചൂട് നീരുറവയാണ് **സുരജ്കുണ്ഡ് ചൂട് നീരുറവ** (ഹിന്ദി: **सूरजकुंड**) (**സൂര്യ കുണ്ട്** എന്നും അറിയപ്പെടുന്നു). സുരജ്കുണ്ട് ചൂട് നീരുറവയിലെ സൾഫറിന് ശരീരം സുഖപ്പെടുത്തുന്നതിനാവശ്യമായ കഴിവുള്ളതുകൊണ്ട്, സ്പാകളും സോണകളും ഉൾപ്പെടെ നിരവധി സൌകര്യങ്ങൾ ഇതിനോടനുബന്ധിച്ച് ഝാർഖണ്ഡ് ടൂറിസം വകുപ്പ് സജ്ജീകരിച്ചിട്ടുണ്ട്.
ഇന്ത്യയിലെ ഏറ്റവും ചൂട് കൂടിയ നീരുറവയാണ് സുരജ്കുണ്ടിലേതെന്ന് കരുതുന്നു. ഇവിടത്തെ ചൂട് നീരുറവയുടെ ഉപരിതല താപനില -ഉം ഉപരിതലത്തിനടിയിലെ ശരാശരി താപനില -ഉം ആണ്. ഇന്ത്യയിൽ ഭൂതാപോർജ്ജത്തിന്റെ ഉല്പാദത്തിന് സാധ്യത കാണുന്ന ഇടങ്ങളിലൊന്നു് കൂടിയാണിത്.
## അവലംബം

## പുറത്തേക്കുള്ള കണ്ണികൾ

വർഗ്ഗം:നീരുറവകൾ
വർഗ്ഗം:ഝാർഖണ്ഡ്‌
വർഗ്ഗം:ചൂട് നീരുറവകൾ
സെറ്റെ സിഡാഡെസ് ദേശീയോദ്യാനം

**സെറ്റെ സിഡാഡെസ് ദേശീയോദ്യാനം** (പോർച്ചുഗീസ്: *Parque Nacional de Sete Cidades*) ബ്രസിലിലെ പീയൂ സംസ്ഥാനത്തു സ്ഥിതിചെയ്യുന്ന ഒരു ദേശീയോദ്യാനമാണ്.

## സ്ഥാനം
സെറ്റെ സിഡാഡെസ് ദേശീയോദ്യാനം പീയൂ സംസ്ഥാനത്തെ ബ്രസിലെയ്‍റ (26.21%) and പിരാകുറുക (73.77%) എന്നീ മുനിസിപ്പാലിറ്റികളിലായി വിഭജിക്കപ്പെട്ടുകിടക്കുന്നു. ഈ ദേശീയോദ്യാനത്തിൻറെ ആകെ വിസ്തീർണ്ണം  ആണ്. ഈ ദേശീയോദ്യാനം 1996 ൽ സ്ഥാപിതമായതും 1,592,550 ഹെക്ടർ (3,935,300 ഏക്കർ) വിസ്തൃതിയുള്ളതുമായ സെറാ ഡാ ഇബിയപ്പാബാ പരിസ്ഥിതി സംരക്ഷണ മേഖലയാൽ വലയം ചെയ്യപ്പെട്ടുകിടക്കുന്നു.

## ചിത്രശാല

File:Az 366.jpg
File:Parque Nacional das Sete Cidades III.jpg
File:Parque Nacional das Sete Cidades, Piauí, Brasil.jpg
File:Pedra Brasil.jpg


## അവലംബം

വർഗ്ഗം:ബ്രസീലിലെ ദേശീയോദ്യാനങ്ങൾ
ആലിയ ബിൻത് ഹുസൈൻ

ജോർദാനിലെ ഹുസൈൻ രാജാവിന്റെ ഏറ്റവും മൂത്ത പുത്രിയാണ് **ആലിയ ബിൻത് ഹുസൈൻ** (English: **Princess Alia bint Hussein**). ഹുസൈൻ രാജാവിന്റെ ആദ്യ ഭാര്യയായിരുന്ന ശരീഫ ദിന ബിൻത് അബ്ദുൽ ഹാമിദാണ് മാതാവ്. 

## വിദ്യാഭ്യാസം
1956 ഫെബ്രുവരി 13ന് ജോർദാനിലെ അമ്മാനിൽ ജനിച്ചു. അമ്മാനിലെ അഹ്ലിയ്യ ഗേൾസ് സ്‌കൂളിലും റോസറി കോളേജിലുമായി പ്രഥാമിക വിദ്യാഭ്യാസം പൂർത്തിയാക്കി. 
പിന്നീട് ഇംഗ്ലണ്ടിലെ ലിമിങിലുള്ള സിബ്റ്റൺ പാർക്ക് സ്‌കൂളിലും യുകെയിലെ തന്നെ കെന്റിലുള്ള ബെനെൻഡൻ സ്‌കൂളിലും പഠിച്ചു. 1977ൽ ജോർദാൻ സർവ്വകലാശാലയിൽ നിന്ന് ഇംഗ്ലീഷ് സാഹിത്യത്തിൽ ഹോണേഴ്‌സ് ബിരുദം നേടി. 
## വിവാഹം
1977 ഏപ്രിൽ 12ന് ജോർദാനിലെ റഗദാൻ കൊട്ടാരത്തിൽ വെച്ച് ലെഫ്റ്റനന്റ് കേണൽ നാസർ വസ്ഫി മിർസയുമായുള്ള വിവാഹം നടന്നു. ഈ വിവാഹത്തിൽ ഒരു മകനുണ്ട്- ഹുസൈൻ മിർസ (1981 ഫെബ്രുവരി 12ന് ജനിച്ചു.)
1988ൽ ആലിയയും മിർസയും വിവാഹ മോചിതരായി. 
പിന്നീട്, 1988 ജൂലൈ 30ന് സയ്യിദ് മുഹമ്മദ് സാലിഹ് എന്നയാളെ വിവാഹം ചെയ്തു. ഈ ബന്ധത്തിൽ രണ്ടു മക്കളുണ്ട്. തലാൽ അൽ സാലിഹും (ജനനം - 1989 സെപ്തംബർ 12), അബ്ദുൽ ഹാമിദ് അൽ സാലിഹും (ജനനം- 1992 നവംബർ 15ന്)
## ജീവിതം, പ്രവർത്തന മേഖല
ബ്രിട്ടീഷ് സ്‌കൂൾ ഓഫ് ആർക്കിയോളജിയിൽ റെജിസ്ട്രാറായി പ്രവർത്തികുകയാണ് ആലിയ രാജകുമാരി. 1980 മുതൽ ഫഖറെൽനിസ്സ സെയ്ദ്‌സ് ആർട്ട് ഗ്രൂപ്പിൽ അംഗമാണ്. 

വർഗ്ഗം:ജോർദാൻ
വർഗ്ഗം:അറബ് ലോകം
വർഗ്ഗം:1956-ൽ ജനിച്ചവർ

## അവലംബം
ആൽബർട്ട്‌ ലിതൂലി

**ആൽബർട്ട് ജോൺ ലിതൂലി** (പൊതുവായി, **Luthuli**; c. 1898 – 21 ജൂലൈ 1967) ഒരു ദക്ഷിണാഫ്രിക്കൻ അധ്യാപകൻ, ആക്റ്റിവിസ്റ്റ്, നോബൽ സമ്മാന ജേതാവ്, രാഷ്ട്രീയക്കാരൻ എന്നീ നിലകളിൽ പ്രശസ്തനായ വ്യക്തിയായിരുന്നു. അംബ്രല്ലാ ഓർഗനൈസേഷൻറെ നേതൃത്വത്തിൽ തെക്കൻ ആഫ്രിക്കയിലെ വെള്ളക്കാരുടെ ന്യൂനപക്ഷ സർക്കാരിന് എതിരായി പ്രവർത്തിച്ചിരുന്ന കാലത്ത്, ആൽബർട്ട് ലിതൂലി 1952 ൽ ആഫ്രിക്കൻ നാഷണൽ കോൺഗ്രസിന്റെ (ANC) പ്രസിഡന്റായി  തെരഞ്ഞെടുക്കപ്പെട്ടിരുന്നു. തൻറെ ആകസ്മികമരണം സംഭവിക്കുന്നതുവരെ അദ്ദേഹം ഈ സ്ഥാനത്തു പ്രവർത്തിച്ചിരുന്നു. വർണവിവേചനത്തിനെതിരായ അഹിംസാപരമായ പോരാട്ടത്തിൽ  പങ്കുവഹിച്ചതിൻറെ ബഹുമതിയായി 1960 ലെ സമാധാനത്തിനുള്ള നൊബേൽ സമ്മാനം അദ്ദേഹത്തിനു ലഭിച്ചിരുന്നു. നൊബേൽ സമ്മാനത്തിന് അർഹനായ ആദ്യ ആഫ്രിക്കക്കാരൻ, യൂറോപ്പിനും അമേരിക്കകൾക്കും പുറത്ത് നോബൽ സമ്മാനം ലഭിച്ച ആദ്യ വ്യക്തി എന്നീ സ്ഥാനങ്ങൾ ആൽബർട്ടി ലിതൂലിയ്ക്ക് അവകാശപ്പെട്ടതാണ്.

## അവലംബം

വർഗ്ഗം:സമാധാനത്തിനുള്ള നോബൽ സമ്മാനം ലഭിച്ചവർ
വർഗ്ഗം:1898-ൽ ജനിച്ചവർ
ട്രാൻസ്‍വാൾ പ്രൊവിൻസ്

ദക്ഷിണാഫ്രിക്കയിലെ ഒരു പ്രദേശമാണ് **ദി പ്രൊവിൻസ് ഓഫ് ട്രാൻസ്‍വാൾ **(ആഫ്രിക്കാൻസ്: പ്രൊവിൻസി വാൻ ഡൈ ട്രാൻസ്‍വാൾ) അഥവാ **ട്രാൻസ്‍വാൾ പ്രൊവിൻസ്** (ആഫ്രിക്കാൻസ്: ട്രാൻസ്‍വാൾ പ്രൊവിന്സി). 1910 മുതൽ അപ്പാർത്തീഡ് അവസാനിക്കുന്ന 1994 വരെയുണ്ടായിരുന്ന ഒരു പ്രൊവിൻസാണിത്. 1994 ൽ നിലവിൽ വന്ന പുതിയ നിയമം ഈ പ്രൊവിൻസിനെ വീണ്ടും വിഭജിച്ചു. ഈ പ്രദേശത്തിന്റെ വടക്ക് സ്ഥിതിചെയ്യുന്ന വാൾ നദിയിൽനിന്നാണ് ഈ പ്രദേശത്തിന് ട്രാൻസ്‍വാൾ എന്ന പേര് വന്നത്. ഇതിന്റെ തലസ്ഥാനം പ്രിറ്റോറിയ ആണ്. പ്രിറ്റോറിയ ദക്ഷിണാഫ്രിക്കയുടെ പ്രവർത്തന തലസ്ഥാനം കൂടിയായിരുന്നു. 

## 1991 ലുണ്ടായിരുന്ന ജില്ലകൾ
1991 ലെ കാനേഷുമാരി പ്രകാരമുണ്ടായിരുന്ന ജില്ലകളും ജനസംഖ്യയും. 

* Johannesburg: 1,574,631
* Alberton: 367,929
* Germiston: 171,541
* Boksburg: 195,905
* Benoni: 288,629
* Kempton Park: 354,787
* Randburg: 341,430
* Roodepoort: 219,149
* Westonaria: 160,531
* Oberholzer: 177,768
* Randfontein: 116,405
* Krugersdorp: 196,213
* Brakpan: 130,463
* Springs: 157,702
* Nigel: 92,881
* Delmas: 48,614
* Pretoria: 667,700
* Wonderboom: 266,153
* Soshanguve: 146,334
* Cullinan: 32,006
* Vanderbijlpark: 434,004
* Vereeniging: 250,511
* Heidelberg: 77,055
* Balfour: 38,311
* Standerton: 85,893
* Hoëveldrif (Highveld Ridge): 155,881
* Bethal: 77,780
* Volksrust: 29,924
* Amersfoort: 33,461
* Wakkerstroom: 33,246
* Piet Retief: 64,052
* Ermelo: 111,082
* Carolina: 30,438
* Bronkhorstspruit: 38,605
* Witbank: 173,281
* Middelburg: 140,015
* Belfast: 28,973
* Waterval-Boven: 9,300
* Groblersdal: 57,742
* Moutse (main town Dennilton): 102,179
* Nelspruit: 61,921
* Barberton: 72,165
* Witrivier: 30,235
* Pelgrimsrus (main town Sabie): 29,063
* Lydenburg: 36,976
* Letaba (main town Tzaneen): 59,900
* Phalaborwa: 30,126
* Soutpansberg (main town Louis Trichardt): 35,839
* Messina: 22,959
* Pietersburg: 64,207
* Potgietersrus: 69,571
* Waterberg (main town Nylstroom): 48,991
* Ellisras: 24,530
* Thabazimbi: 48,844
* Warmbad: 41,692
* Brits: 111,798
* Rustenburg: 125,307
* Swartruggens: 12,607
* Marico: 38,983
* Koster: 29,228
* Ventersdorp: 36,315
* Coligny: 22,154
* Lichtenburg: 79,013
* Delareyville: 36,036
* Potchefstroom: 185,552
* Klerksdorp: 321,478
* Wolmaransstad: 61,497
* Schweizer-Reneke: 46,893
* Bloemhof: 15,291
* Christiana: 13,596

## References

വർഗ്ഗം:ദക്ഷിണാഫ്രിക്കയിൽ മുൻപ് ഉണ്ടായിരുന്ന പ്രവിശ്യകൾ
വാൾ നദി

ദക്ഷിണാഫ്രിക്കയിലുള്ള ഓറഞ്ച് നദിയുടെ ഏറ്റവും വലിയ പോഷക നദിയാണ് **വാൾ നദി**. ഉംപുമലാങ്ക പ്രൊവിൻസിലുള്ള ബ്രെയ്ട്ടെനിൽ നിന്നാണ് വാൾ നദി ഉത്ഭവിക്കുന്നത്. ഇത് ജോഹനാസ്ബെർഗ്ഗിന് കിഴക്കായാണ് സ്ഥിതിചെയ്യുന്നത്. എർമിലോക്ക്  30 കിലോമീറ്റർ വടക്കായാണ് ബ്രെയ്ട്ടെൻ സ്ഥിതിചെയ്യുന്നത്. ഇന്ത്യൻ മഹാസമുദ്രത്തിൽ നിന്ന് 240 കിലോമീറ്റർ അകലെയാണ് ബ്രെയ്ട്ടെൻ. വാൾ നദി പടിഞ്ഞാറോട്ടൊഴുകി വടക്കേ മുനമ്പിലുള്ള കിമ്പെർലിക്ക് തെക്ക്കിഴക്കായി ഓറഞ്ച് നദിയിൽ ചേരുന്നു. വാൾ നദിക്ക് 1,120 കിലോമീറ്റർ നീളമുണ്ട്. ഉംപുമലാങ്ക, ഗൗടെങ്ക് എന്നിവ ഈ നദിയുടെ തെക്കേതീരത്തായും വടക്ക് കിഴക്കേ പ്രൊവിൻസ്  വടക്കേ തീരത്തും സ്ഥിതിചെയ്യുന്നു. ഈ നദിയാണ് ഇവയെ വേർതിരിക്കുന്നത്. 

## പോഷകനദികൾ
ഹാർട്സ് നദി, വാൽസ് നദി, വാട്ടർവാൾ നദി, ബാംബോയെസ് സ്പ്രുട്ട്, ബ്ലെസ്ബോക് സ്പ്രുട്ട്, മൂയി നദി, വെറ്റ് നദി, റെനോസ്റ്റെർ നദി, റിയെറ്റ് നദി, ക്ലിപ് നദി, വെയ്ൽഗെ നദി എന്നിവയാണ് വാൾ നദിയുടെ പ്രധാന പോഷക നദികൾ.

## References

## പുറത്തേക്കുള്ള കണ്ണികൾ
* Parys.info
* Parys on the Vaal
* Vaal Meander
* Vaal River Cruises
* Vaal River Properties 
* Vaal de Grace Estate
* University Campus on banks of Vaal river
മ്വേസ്സോ

ദക്ഷിണാഫ്രിക്കയിലെ  ഈസ്റ്റേൺ കേപ് പ്രവിശ്യയിൽ സ്ഥിതിചെയ്യുന്ന ഒരു ചെറു ഗ്രാമമാണ് **മ്വേസ്സോ** (ഇംഗ്ലീഷ്:  **Mvezo**).  മംബാഷെ എന്ന നദിയുടെ തീരത്താണ് ഈ ഗ്രാമം. ദക്ഷിണാഫ്രിക്കയുടെ രാഷ്ട്രപിതാവായ നെൽസൺ മണ്ടേലയുടെ ജന്മസ്ഥലം എന്ന നിലയിൽ പ്രശസ്തമാണ് ഈ ഗ്രാമം. ഇവിടത്തെ ഗ്രാമത്തലവന്റെ കുടുംബത്തിലാണ് മണ്ടേല ജനിച്ചത്.

## അവലംബം
ഈവ എക്ക്ബ്ലാഡ്

**ഈവ എക്ക്ലാഡ്** (നീ ഈവ ഡീ ലാ ഗാർഡിയേ; 1724 ജൂലൈ 10 - 1786 മെയ് 15)  സലോണിസ്റ്റും, കൗണ്ടെസ്സും, കൃഷിവിദ്യാവിദഗ്ദ്ധയും ശാസ്ത്രജ്ഞയുമായിരുന്നു. 1746-ൽ ഉരുളക്കിഴങ്ങിൽ നിന്ന് ആൽക്കഹോളും ധാന്യപ്പൊടിയും നിർമ്മിച്ചതിന് ലോകമെമ്പാടും ശ്രദ്ധേയയായി. കൂടാതെ, എണ്ണത്തിൽ കുറവുമാത്രമായിരുന്ന ഭക്ഷ്യവസ്തുക്കളുടെ തോതിൽ ഉയർച്ച ഉണ്ടാക്കുകയും സ്വീഡന്റെ  പട്ടിണി നിർമ്മാർജ്ജനത്തിൽ വലിയ വങ്ക് വഹിക്കുകയും ചെയ്തു. 

എക്ബാൾഡാണ് റോയൽ സ്വീഡിഷ് അക്കാദമി ഓഫ് സയൻസിലെ ആദ്യത്തെ വനിതാ അംഗം (1748)

## ജീവിതം
### സ്വകാര്യ ജീവിതം
രാജ്യതന്ത്രജ്ഞയായിരുന്ന മാഗ്നസ് ജൂലിയസ് ഡി ലാ ഗാർഡിയെയുടേയും അന്നത്തെ വലിയ രാഷ്ട്രീയക്കാരനായിരുന്ന ഹെഡ്വിഗ് കാത്തറീന ലിജിയുടേയും മകളായി  ഈവ ഡി ലാ ഗാർഡിയെ ജനിച്ചു.

1740 -ൽ തന്റെ 16-ാം വയസ്സിൽ റിക്സ്രാർഡ് രാജകുടുംബത്തിലെ ക്ലേസ് ക്ലെസ്സോൺ എക്ബ്ലാഡിനെ വിവാഹം കഴിച്ചു. കൂടാതെ ഏഴ് മക്കൾക്ക് അമ്മയാകുയും ചെയ്തു; ഒരു മകനും ആറ് പെൺമക്കളും . ക്ലേസ് ജൂലിയസ് എക്ബാൾഡ്, ഹെഡാ പൈപ്പർ അവരിൽ രണ്ടുപേരാണ്. അവരുടെ ഭാര്യമാർ സ്വീഡിഷ് രാജകുടുംബത്തിലെ അംഗങ്ങളായിരുന്നു. 

ഈവയുടെ വിവാഹത്തിന് ശേഷം അവരുടെ പേരിൽ അച്ഛൻ ജൂലിയസ് ഡി ലാ ഗാർഡിയെ, മരൈഡൽ കാസിൽ, ലിന്ഡ്ഹോൾമാൻ കാസിൽ, വാസ്റ്റർഗോട്ട്ലാന്റ് എന്നിവ തീറെഴുതികൊടുത്തു. കൂടാതെ അവരുടെ ഭർത്താവിലേക്ക് സ്റ്റോക്ക്ഹോമിന്റെ തലസ്ഥാന പരിധിയിൽ വരുന്ന സ്റ്റോള മാനറും എഴുതികൊടുത്തു.

ബിസിനസ്സിൽ ഭർത്താവിന്റെ തുടർച്ചയായുള്ള ഇല്ലായ്മ, എല്ലാ എസ്റ്റേറ്റുകളും ഈവയുടെ ചുമതലയായി മാറാൻ കാരണമായി. അവരെ ആജ്ഞാപകരമായ  എന്നാൽ പെട്ടെന്ന് ക്ഷോപിക്കുന്ന ഒരാളായിട്ടാണ് കണക്കാക്കുന്നത്. നിയമത്തിന്റെ സങ്കീർണതകളിൽ കുരുങ്ങുന്ന കർഷകരെയൊക്കെ അവർ സഹായിച്ചിരുന്നു, തിരിച്ച് അവർ ബഹുമാനം മാത്രം പ്രതീക്ഷിച്ചു. പക്ഷെ തെറ്റുകൾ ചെയ്യുന്നവരെ ശക്ഷിക്കാനും അവർ ഒരു മടിയും കാണിച്ചിരുന്നില്ല. അവർ ലോക്കൽ അരിസ്റ്റോക്രേസി യിലേയും പ്രധാനപ്പെട്ട ഒരാളായിരുന്നു.

സ്റ്റോക്ക്ഹോമിലെ എക്ക്ബാൾഡ് വസതിയിൽ അവർ ഒരു സാസ്കാരിക സലൂൺ നിർമ്മിച്ചിരുന്നു, അവരെ  സ്പാനിഷ് അമ്പാസഡർ ഡി മാർക്ക്വിസ് ഡി പോണ്ടഫോർട്ടിന്റെ ഭാര്യ വർണ്ണിച്ചത് ഇങ്ങനെയാണ്. അടച്ചിടാൻ കഴിയാത്ത  സ്ത്രീ എന്നിങ്ങനെയാണ്. ജോഹാൻ ഹെൽമ്മിക്ക് റോമന്റെ വലിയ സംഗീതകച്ചേരി ആദ്യമായി നടന്നത് എക്ക്ബാൾഡ് ഹൗസിലായിരുന്നു. ലൂയിസ് ഉൽറിക്ക രാജ്ഞിയുടെ ചങ്ങാതി കൂടിയാണ് ഇവർ.   
 

വർഗ്ഗം:1724-ൽ ജനിച്ചവർ
വർഗ്ഗം:1786-ൽ മരിച്ചവർ
വർഗ്ഗം:സ്വീഡിഷ് സസ്യശാസ്ത്രജ്ഞർ
സുമയ്യ ബിൻത് ഹസ്സൻ

ജോർദാൻ രാജകുമാരിയും ജോർദാനിലെ ഹസ്സൻ ബിൻ തലാൽ രാജകുമാരന്റെ രണ്ടാമത്തെ മകളുമാണ് **സുമയ്യ ബിൻത് ഹസ്സൻ** (English:Princess **Sumaya bint Hassan**)

## ആദ്യകാല ജീവിതം
1971 മെയ് 14ന് ജോർദാനിലെ അമ്മാനിൽ ജനിച്ചു. ഹസ്സൻ ബിൻ തലാൽ രാജകുമാരന്റെയും സർവത് അൽ ഹസ്സൻ രാജകുമാരിയുടെയും രണ്ടാമത്തെ മകളാണ്. ജോർദാനിൽ നിന്ന് പ്രാഥമിക വിദ്യാഭ്യാസം നേടി. തുടർന്ന് ഇംഗ്ലണ്ടിലെ ഡോർസെറ്റിലെ ഷെർബോർണ് ഗേൾസ് സ്‌കൂളിൽ പഠിച്ചു. ലണ്ടൻ സർവ്വകലാശാലയ്ക്ക് കീഴിലുള്ള കോർട്ടൗൽഡ് ഇൻസ്റ്റിറ്റിയൂട്ട് ഓഫ് ആർട്ടിൽ നിന്ന് ബിരുദം നേടി.

## വിവാഹം, കുടുംബം
മുൻ ജോർദാൻ കാബിനറ്റ് മന്ത്രിയായിരുന്ന സാമി ജുദേഹിന്റെ മകനും ദോർദാൻ വിദേശകാര്യ മന്ത്രിയുമായിരുന്ന നാസ്സർ ജുദേഹിനെയാണ് സുമയ്യ രാജകുമാരി വിവാഹം ചെയ്തത്. ഇവർക്ക നാലു മക്കളുണ്ട്. 2007ൽ ഇവർ വിവാഹ മോചിതരായി..
### മക്കൾ
# താരിഖ് ജുദേഹ് (ജനനം 1994)
# സൈൻ അൽ ശറഫ് ജുദേഹ് (ജനനം 1994)
# അലി ജുദേഹ് (ജനനം 1996)
# ജുകൈന ജുദേഹ് ( ജനനം 1998)

## ഔദ്യോഗിക ജീവിതം
1991ൽ സ്ഥാപിച്ച പ്രിൻസസ് സുമയ്യ യൂനിവേഴ്‌സിറ്റി ഫോർ ടെക്‌നോളജിയുടെ ബോർഡ് ട്രസ്റ്റ് അധ്യക്ഷയാണ് സുമയ്യ.
പിതാവ് ഹസ്സൻ ബിൻ തലാൽ സ്ഥാപിച്ച ഗവേഷണ സ്ഥാപനമായ റോയൽ സൈന്റിഫിക് സൊസൈറ്റിയുടെ പ്രസിഡന്റായിരുന്നു (2006). ശാസ്ത്രവും സാങ്കേതികവിദ്യയും സംബന്ധിച്ച പൊതു നയ വിഷയങ്ങളെക്കുറിച്ച് ഭരണകൂടത്തെ ഉപദേശം നൽകുന്ന ഹയർ കൗൺസിൽ ഓഫ് സയൻസ് ആൻഡ് ടെക്‌നോളജിയുടെ ഉപാധ്യക്ഷയായിരുന്നിട്ടുണ്ട്. അൽ ഹസ്സൻ സയൻസ് സിറ്റിയുടെ സ്ഥാപകയാണ് സുമയ്യ. 2007 ഏപ്രിൽ 17നേ കിങ് അബ്ദുള്ള രണ്ടാമനായിരുന്നു ഈ സ്ഥാപനം ഉദ്ഘാടനം ചെയ്തത്.

## അവലംബം

വർഗ്ഗം:ജോർദാൻ
വർഗ്ഗം:അറബ് ലോകം
അൾജീരിയൻ ദിനാർ

**ദിനാർ** () (ചിഹ്നം:  or **DA**; കോഡ്: **DZD**) അൾജീരിയയുടെ നാണയമാണ്. ഇതിനെ (ഇപ്പോൾ കാലഹരണപ്പെട്ട) 100 സെൻറ്റീം (سنتيم) ആയി ഭാഗിച്ചിട്ടുണ്ട്.

## പദോൽപ്പത്തി

"ദിനാർ" എന്ന വാക്ക് റോമൻ ഡെനാരിയൂസിൽ നിന്ന് ഉരുത്തിരിഞ്ഞു വന്നതാണ്. "സെൻറ്റീം" വന്നത് ഫ്രെഞ്ചിൽ നിന്നാണ്. (1830 മുതൽ 1962 വരെ അൾജീരിയ ഫ്രഞ്ച് ഭരണത്തിന് കീഴിലായിരുന്നു.)

## ചരിത്രം
1964 ഏപ്പ്രിൽ 1 ന് ആണ് അൾജീരിയൻ ഫ്രാങ്കിനെ മാറ്റി ദിനാർ പുറത്ത് ഇറക്കിയത്.
## ചിത്രശാല

Image:Algeria_12.gif|
Image:Algeria_11.gif|
Image:Algeria_10.gif|
Image:Algeria_06.gif|
Image:Algeria_07.gif|
Image:Algeria_08.gif|
Image:Algeria_09.gif|
Image:Algeria_02.gif|
Image:Algeria_04.gif|
Image:Algeria_05.gif|
Image:Scan of 4 Algerian coins.jpg|Current 20 and 50 dinar and obsolete 5 and 10 dinar coins

## കുറിപ്പുകൾ

വർഗ്ഗം:ആഫ്രിക്കയിലെ കറൻസികൾ
വർഗ്ഗം:അൾജീറിയ
ജുറ്വേന ദേശീയോദ്യാനം

**ജുറ്വേന ദേശീയോദ്യാനം** (Portuguese: *Parque Nacional do Juruena*) 2006 ൽ പ്രഖ്യാപിക്കപ്പെട്ട ബ്രസീലിലെ മൂന്നാമത്തെ വലിയ ദേശീയോദ്യാനമാണ്. ജുറ്വേന നദിയ്ക്കു സമാന്തരമായി ആമസോണാസ് സംസ്ഥാനത്തിനു തെക്കും മറ്റോ ഗ്രോസോ സംസ്ഥാനത്തിനു വടക്കുമായിട്ടാണ് ഈ ദേശീയോദ്യാനം സ്ഥിതിചെയ്യുന്നത്. ആമസോൺ മഴക്കാടുകളിലേയ്ക്കു കാർഷിക വ്യാപനം തടയുന്നതിനുള്ള സംരക്ഷിത മേഖലകളിലെ ഒരു ഇടനാഴിയുടെ ഭാഗമാണ് ഈ ദേശീയോദ്യാനം.

ഈ ദേശീയോദ്യാനത്തിൻറെ ഭൂതല വിസ്തൃതി  ആണ്. ഇതിൽ ഭൂരിഭാഗവും ആമസോൺ ബയോമിലാണ് നിലനിൽക്കുന്നത്. ബ്രസീലിലെ ദേശീയോദ്യാനങ്ങളിൽ വലിപ്പത്തിൽ മൂന്നാം സ്ഥാനമാണ് ഇതിനുള്ളത്. ആമസോണാസിലെ ആപൂയി, മൌയെസ് എന്നീ മുനിസിപ്പാലിറ്റികളുടെ ഭാഗങ്ങളും കൊണ്ട്രിഗ്വാക്കു, നോവ ബണ്ടെയ്‍റാൻറെസ്, അപ്പ്യാക്കാസ് തുടങ്ങിയ മറ്റോ ഗ്രോസോയിലെ മുനിസിപ്പാലിറ്റികളുടെ ഭാഗങ്ങളും ഈ ദേശീയോദ്യാനത്തിലുൾപ്പെടുന്നു. 808,312 ഹെക്ടർ (1,997,380 ഏക്കർ) വിസ്തീർണ്ണമുള്ള അപൂയി മുനിസിപ്പാലിറ്റിയിലെ സുക്കുണ്ഡിരി സംസ്ഥാന ഉദ്യാനം ഈ ദേശീയോദ്യാനത്തെ തൊട്ടുകിടക്കുന്നു.  ഇഗാരാപ്പെസ് ഡൊ ജുറ്വേന സംസ്ഥാന ഉദ്യാനം പടിഞ്ഞാറു ദിക്കിൽ  ഏകദേശം 55 ശതമാനത്തോളം ജുറ്വേന ദേശീയോദ്യാനത്തിലേയ്ക്കു കവിഞ്ഞുകിടക്കുന്നു.

## അവലംബം

വർഗ്ഗം:ബ്രസീലിലെ ദേശീയോദ്യാനങ്ങൾ
സൗത്ത് ആഫ്രിക്കൻ റാൻഡ്

ദക്ഷിണാഫ്രിക്കയുടെ  കറൻസിയാണ് **സൗത്ത് ആഫ്രിക്കൻ റാൻഡ്** (ഇംഗ്ലീഷ്: **South African rand**)(ചിഹ്നം: **R**; കോഡ്: **ZAR**). ഒരു റാൻഡിനെ 100 സെന്റുകളായി (ചിഹ്നം: "c") വിഭജിച്ചിരിക്കുന്നു. റാൻഡിന്റെ  ഐ.എസ്.ഒ 4217 കോഡ്  ZAR എന്നാണ്. സൗത്ത് ആഫ്രിക്കൻ റാൻഡിന്റെ ഡച്ച് നാമമായ *സ്സ്വിദ് ആഫ്രികാൻസെ റാൻഡ്* ( *Zuid-Afrikaanse Rand*) എന്നതിന്റെ ചുരുക്കരൂപമാണ് ZAR. ദക്ഷിണാഫ്രിക്കയെ കൂടാതെ  സ്വാസിലാൻഡ്, ലെസോത്തോ, നമീബിയ, എന്നീ രാജ്യങ്ങളിലും സൗത്ത് ആഫ്രിക്കൻ റാൻഡ് വിനിമയം ചെയ്യപ്പെടുന്നു.

ജൊഹനാസ്ബർഗ് നഗരം സ്ഥിതിചെയ്യുന്ന  വിറ്റ്വാട്ടേർസ്'''റാൻഡ്''' എന്ന കുന്നിൻപ്രദേശത്തിന്റെ ഫേരിൽനിന്നുമാണ് റാൻഡ് എന്ന നാമം ഉദ്ഭവിച്ചിരിക്കുന്നത്. ദക്ഷിണാഫ്രിക്കയിൽ ഏറെക്കുറെ സ്വർണ്ണ നിക്ഷേപം ഉണ്ടായിരുന്ന ഒരു പ്രദേശമായിരുന്നു ഇത്.

1961 ഫെബ്രുവരി 14നാണ് യൂണിയൻ ഓഫ് സൗത്ത് ആഫ്രിക്കയിൽ റാൻഡ് ആദ്യമായി അവതരിപ്പിച്ചത്. സൗത്ത് ആഫ്രിക്ക റിപ്പബ്ലിക് ആവുന്നതിനും മൂന്ന് മാസങ്ങൾക്ക് മുൻപായിരുന്നു ഇത്.  മുൻപ് പ്രചാരത്തിലിരുന്ന സൗത്ത് ആഫ്രിക്കൻ പൗണ്ടിനു  പകരമായാണ് റാൻഡ് കൊണ്ടുവന്നത്. 2 റാൻഡ് = 1 പൗണ്ട് = 10 ഷില്ലിങ് എന്ന നിരക്കിലായിരുന്നു റാൻഡ് അവതരിപ്പിച്ചത്. 

## വിനിമയ നിരക്കുകൾ

## അവലംബം

വർഗ്ഗം:ആഫ്രിക്കയിലെ നാണയങ്ങൾ